Rusija i Turska pozivaju sukobljene strane u Libiji za pregovarački sto - 08.01.2020, Sputnik Srbija\nRusija i Turska pozivaju sukobljene strane u Libiji za pregovarački sto\nRusija i Turska pozivaju strane sukoba u Libiji da hitno sednu za pregovarački sto, navodi se u zajedničkoj izjavi predsednika Rusije i Turske, Vladimira... 08.01.2020, Sputnik Srbija\nsvet, vesti, libija, turska, vladimir putin, redžep tajip erdogan\n17:06 08.01.2020 (Osveženo: 18:05 08.01.2020)\n© AFP 2021 / MAHMUD TURKIAPosledice vazdušnog napada na fabriku u glavnom gradu Libije Tripoliju u kojem je poginulo nekoliko osoba\nRusija i Turska pozivaju strane sukoba u Libiji da hitno sednu za pregovarački sto, navodi se u zajedničkoj izjavi predsednika Rusije i Turske, Vladimira Putina i Redžepa Tajipa Erdogana.\n„U trenutnim kritičnim uslovima i u svetlu ciljeva postavljenih u odgovarajućim rezolucijama Saveta bezbednosti UN, odlučili smo da preuzmemo inicijativu i kao posrednici pozivamo sve strane u Libiji da prekinu borbena dejstva od ponoći 12. januara, proglase održivi prekid vatre podržan neophodnim merama koje treba preduzeti za stabilizaciju stanja na terenu i normalizaciju svakodnevnog života u Tripoliju i drugim gradovima, kao i da odmah sednu za pregovarački sto kako bi se okončalo stradanje libijskog naroda i u zemlju vratio mir i prosperitet“, ističe se u dokumentu.\n„Potvrđujemo našu čvrstu posvećenost suverenitetu, nezavisnosti, teritorijalnom integritetu i nacionalnom jedinstvu Libije“, navodi se u saopštenju i dodaje da se trajni mir i stabilnost u zemlji mogu postići samo političkim procesom koji bi vodila sama Libija na osnovu iskrenog i sveobuhvatnog međulibijskog dijaloga.\nTakođe se ističe da težnja ka rešavanju konflikta u Libiji vojnim putem vodi samo ka daljem stradanju i produbljuje nesuglasice između Libijaca.\n„Osiguravanje brzog prekida vatre je prioritet za početak inkluzivnog međulibijskog političkog procesa pod okriljem UN, koji bi trebalo da se zasniva na političkom sporazumu iz 2015. godine, Rezoluciji Saveta bezbednosti UN 2259 i drugim odgovarajućim rezolucijama UN“, navodi se.\nVlada u Tripoliju ranije je zatražila vojnu pomoć od Turske usred napredovanja snaga maršala Halife Haftara ka libijskoj prestonici. Saopšteno je da je reč o kopnenoj, morskoj i vazdušnoj vojnoj podršci kako bi se odbila ofanziva. Turski parlament je 2. januara većinom glasova odobrio slanje turske vojske u Libiju. Većina arapskih zemalja snažno se protivi mogućoj vojnoj intervenciji Turske u libijski sukob.\nGeneral Haftar dao Vladi 72 časa da napusti Tripoli\n20 Decembar 2019, 09:05\nNakon svrgavanja i ubistva Muamera el Gadafija 2011. godine u Libiji je počela politička kriza. Trenutno je u zemlji dvovlašće. Parlament koji je izabrao narod vlada na istoku, a na zapadu, u glavnom gradu Tripoliju, nalazi se Vlada nacionalnog jedinstva na čelu se Fajezom Saradžom, koja je formirana uz podršku Ujedinjenih nacija i Evropske unije.\nVlasti istočnog dela zemlje rade nezavisno od Tripolija i sarađuju sa Libijskom nacionalnom armijom, koja vodi dugotrajan rat sa militantima. Ujedinjene nacije predlažu da se na proleće 2019. godine u Libiji održe opšti izbori, čiji bi rezultati trebalo da dovedu do formiranja legitimnih i opštepriznatih organa vlasti.


Mi se ne odričemo partnerstva sa DNS i svjedoci smo potpisanog sporazuma SNSD i DNS u Loparama o zajedničkom kandidatu, rekao je Dodik\nLOKALNI IZBORI Dodik: Mi ne obećavamo, mi radimo\nPredsjednik SNSD-a Milorad Dodik i potpredsjednik stranke Radovan Višković prisustvovali su danas potpisivanju sporazuma o koalicionoj podršci SNSD-a kandidatu DNS za načelnika opštine Lopare Srećku Iliću i najavili da će ovo okupljanje za Lopare omogućiti brži razvoj lokalne zajednice.\n- Mi se ne odričemo partnerstva sa DNS i svjedoci smo potpisanog sporazuma SNSD i DNS u Loparama o zajedničkom kandidatu i njegovoj pobjedi - rekao je Dodik u obraćanju odborničkim kandidatima SNSD, te dodao da će biti nastavljena i saradnja s ministrom DNS-a Đorđem Popovićem koji je iz ove opštine.\nNa svečanosti u Domu kulture Dodika je dočekala i zagrlila majka tri poginula borca VRS Joka Milovanović, kojoj je u Loparama izgrađena kuća sredstvima iz kabineta predsjednika RS, za vrijeme kada je Dodik bio na toj funkciji, a on je svoje obraćanje započeo pozdravom i izrazima poštovanja ovoj majci.\n- DNS i SNSD su dugogodišnji partneri, a ova saradnja u Loparama pokazuje da to partnerstvo živi, da će opstati i da neće biti pokolebano - rekao je Dodik.\nOn je naglasio da je RS stabilna i da neće imati nijedan problem ako DNS ipak odluči da ode iz koalicije.\n- Mi se nećemo baviti sječama, pokušaćemo ponovo da uspostavimo dobre odnose, ne želimo da izgubimo nikoga jer nas je u Republici Srpskoj malo, jedva preko milion, živimo rasuti i veoma je važno da budemo okupljeni - poručio je Dodik.\nNavodeći da je okupljanje i osnov kampanje SNSD, okupljanje za Lopare, za RS, oko zajedničkih projekata lokalnih zajednica i Vlade Srpske, Dodik je poručio da je RS postala sposobna da finansira značajan razvoj.\n- Da nije korone, bila bi ovo jedna od najboljih poslovnih godina RS, a to je pokazao suficit iskazan u prva tri mjeseca - rekao je Dodik i naveo da samo stabilnost, okupljanje i saradnja omogućavaju razvoj.\nOn je poručio da SNSD u kampanji ništa ne obećava, nego pravi inventuru onoga što su uradili i istakao da uspješno vode RS.\nPotpredsjednik SNSD Radovan Višković pozvao je građane Lopara da na izborima glasaju za saradnju lokalne vlasti s institucijama RS i time omoguće brži razvoj svoje opštine.\nOn je kao prvi projekat nove vlasti najavio rješavanje problema vodosnabdijevanja, te dodao da će do izbora obezbijediti i obnovu putne infrastrukture, uz podršku Vlade RS.\nEfendić: Kandidat sam SDA, vidjet ćemo šta će biti kasnije\n19.10.2020 u 12:57\nIzbori 2020 Milorad Dodik SNSD Lopare Republika Srpska


SKY POS aplikacija - SKY POS\nSky POS aplikacija\nNamenjena za operativan rad konobara, prodavaca, šankera, čekera na lokaciji. Aplikacija radi u offline/online režimu što znači da ako nemamo Internet konekciju SKY POS aplikacija radi nesmetamo i operativno. U trenutku kada se uspostavi Internet konekcija SKY POS aplikacija radi sinhronizaciju sa SKY OFFICE aplikacijom odnosno šalje informacije o prodaji na cloud server.\nSKY POS aplikacija je namenjena za operativan rad konobara, prodavaca, šankera, čekera na lokaciji.\nAplikacija radi u offline/online režimu što znači da ako nemamo Internet konekciju SKY POS aplikacija radi nesmetamo i operativno. U trenutku kada se uspostavi Internet konekcija SKY POS aplikacija radi sinhronizaciju sa SKY OFFICE aplikacijom odnosno šalje informacije o prodaji na cloud server.\nUkoliko na lokaciji SKY POS-a imamo konstantan Internet sinhronizacija odnosno slanje informacija o prodaji ili prihvatanja informacija sa cloud servera (nove cene, artikli…) se vrši automatski i trenutno.\nSKY POS aplikacije je podeljena u tri paketa: SHOP, BAR i REST.\nU zavisnosti od toga da li ste prodavnica, kafić ili restoran možete sebi izabrati paket po Vašoj meri. Svaki paket ima implementirane i optimizovane procese rada namenjene toj delatnosti.\nPodržane platforme za SKY POS aplikaciju: Windows 10, Windows IoT Enterprise, Windows 11 i macOS sve verzije od 10.14.\nVideo prezentacija Sky POS aplikacije\nFunkcionalnosti Sky POS:\nPrijava zaposlenog u POS sistem sa PIN kodom, bar kod karticom, magnetnom karticom, RFiD karticom\nPrijava dolaska i odlaska sa posla i obračun radnih sati\nKorisničke dozvole za rad sa programom (zaposleni, menadžer, vlasnik, administrator, opciono)\nNaplata računa sa 1 klikom\nIzdavanje računa po načinima plaćanja\nIzdavanje računa preduzećima, ambasadama\nRad sa grafičkim stolovima i reonima\nRad sa brzim stolovima\nRazdvajanje stolova, preuzimanje stolova između zaposlenih\nUređivanje artikla, komentari na artiklima\nRad sa hodovima (sortiranje artikala za kuhinju)\nVišenamenski cenovnici (happy hour, noćni, akcijski cenovnik, ugovoreni cenovnik po stranci, periodični cenovnik)\nArhiva računa i razduživanje pazara\nAutomatski zaključak dana u određeno vreme\nPraćenje prodaje u realnom vremenu po udaljenim lokacijama i rad sa više poslovnih jedinica\nBeleženje svih transakcija u sistemu\nVođenje zaliha i kartica artikala\nJednostavan inventar i inventar pomoću težine artikla putem elektronske vagice\nTabelarni izveštaji, grafički izveštaji, izvoz izveštaja u excel i pdf\nRad sa svim POS štampačima (RS232, PARALLEL, USB, LAN, WIFI), fiskalnim kasama i štampačima\nZakonske poslovne knjige (DPU lista, KEP knjiga, prodajna kalkulacija, nivelacija…) i integracija sa računovodstvom\nMogućnost automatske nadogradnje prilikom pokretanja aplikacije


Državni vrh Srbije o stavu PEC da RS odustane od referenduma\nPredsednik i premijer Srbije, Tomislav Nikolić i Alekdsandar Vučić, sastali su se večeras, na hitnim konsultacijama, posle stava Saveta za implementaciju mira (PEC) u BiH da vlasti RS treba da odustanu od referenduma o Danu Republike.\nAmbasadori Upravnog odbora Saveta za implementaciju mira (PIC) u BiH pozvali su ranije danas vlasti u RS da ne održe referendum o Danu Republike jer će to, kako tvrde, destabilizovati BiH.\n“Nema sumnje da ćemo želeti da čujemo stav svih srpskih predstavnika i da ću ih odmah pozvati u Beograd i zamoliti da se i s nama konsultuju ukoliko do takve odluke dođe”, rekao je Vučić juče na konferenciji za novinare posle sastanka sa ambasadorima stranih zemalja u Srbiji.\nPredsedavajući Predsedništva BiH Bakir Izetbegović rekao je da Rusija neselektivno podržava “sve što dolazi iz Republike Srpske”.\n“Da li podržavate da se 9. januar obeležava i slavi kao Dan Republike Srpske?”.


Vest | Notebook proizvođačima nedostaju delovi | Kompjuter biblioteka\nNotebook proizvođačima nedostaju delovi\nPregleda (30 dana / ukupno): 10 / 1446\nSegment tržišta mobilnih računara se povećava mnogo brže nego što su čak i najoptimističniji analitičari sanjali da je moguće. Sa jedne strane, ovo je veoma dobra vest za proizvođače i prodavce notebook-ova, ali sa druge strane znači da se smanjuje isporuka potrebnih ključnih komponenti iako se kompanije koje proizvode hardver bore da ubrzaju proizvodnju. Ono što je veoma dobra vest za proizvođače i trgovce je manje uzbudljivo za većinu potencijalnih kupaca pošto ugovori o popustima i niže globalne cene postaju sve udaljenije sa svakim proteklim danom.\n“Ono što se normalno dešava prilikom nestašice komponenti je da će prodavci PC-ja promeniti sastav notebook PC-ja i na drugom mestu pronaći uštedu i na taj način obezbediti konstantnu cenu za korisnike. Na primer, upotreba manje DRAM (dinamičkog RAMa) memorije može da smanji cenu laptopa, da bi se kompenzovala veća cena baterije laptopa” navodi sajt InfoWorld. Ovo obično dobro funkcioniše za trgovce i proizvođače i čak i ako korisnici dobijaju mašinu lošijih performansi barem mogu da je kupe, ali sada kada nestašica utiče na nekoliko važnih hardverskih komponenti, taj pristup više ne funkcioniše.\nAnalitičar Henry King u istraživačkoj kompaniji Goldman Sachs je napisao da “Verujemo da će isporuka notebook-ova u trećem kvartalu biti bolja nego što su naša predviđanja sve dok je snabdevanje komponentama dobro”, pošto je kompanija promenila “predviđanja na 77.9 miliona jedinica sa prethodno procenjenih 76.2 miliona”. Ono sa čime se proizvođačke kompanije suočavaju na globalnom nivou je nestašica LCD panela, ali su i isporuke baterija i hard disk drajvova već nedovoljne za većinu manjih trgovaca. Aktuelna nestašica baterija za laptop je delom nastala zahvaljujući povlačenju 10 miliona baterija koje je proizveo Sony, kompanija koja je proizvela manju količinu delova ove godine. Zvaničnik iz Taiwan Simplo Technology Co., najvećeg nezavisnog proizvođača baterija za notebook-ove na svetu je rekao da je njegova kompanija u mogućnosti da obezbedi dovoljno zaliha za sve postojeće klijente ali ne može da prihvati narudžbe od novih klijenata pošto već rade punim kapacitetom.\nHewlett-Packard, najveći PC trgovac veruje da na njih neće uticati nikakve nestašice. “HP ima dugoročne ugovore sa snabdevačima tako da mi nećemo imati nikakvih problema”, rekao je Dennis Chen predsednik i generalni direktor HP-ove personal system group-a na konferenciji za novinare u Taipei-u. Velike kompanije kao što su HP i Dell nemaju toliko problema sa nestašicom hardverskih delova zato što njihove narudžbe imaju veći prioritet sa tačke gledišta snabdevača nego manje kompanije koje samo povremeno naručuju. Još jedan proizvođač laptopova Quanta Computer je isto tako rekao da ne očekuje nikakve probleme sa svojim lancem isporuke pošto ima bliske odnose sa većinom proizvođača i dobavljača delova.


Predsednik Hrvatske Ivo Josipović doputovao je u svoju prvu posetu Srbiji, nakon sastanka sa predsednicima Srbije i Mađarske, Borisom Tadićem i Laslom Šoljomom u mađarskom Pečuju.\nPosle ovog susreta gde su govorili o konkretnim oblicima saradnje, predsednici Srbije i Hrvatske stigli su u petak uveče u vojvođansko, pretežno hrvatsko selo Bački Monoštor, gde su razgovarali sa predstavnicima hrvatske nacionalne zajednice.\nPrethodno su se obratili novinarima, odgovarajući na sva postavljena pitanja.\nRazgovarali su o eventualnom vansudskom poravnanju povodom međusobnih tužbi pred Međunarodnim sudom pravde.\n"Nadam se da to može da bude razrešeno, nije odgovornost sva na nama u ustavno-pravnom smislu, ali još jednom ću ponoviti - osnovna ideja mora da sadrži osnovne principe, a to je da nijedan zločin ne sme da ostane nerasvetljen i nijedan zločinac ne sme da ostane nekažnjen. Prava građana ne smeju da budu dovedena u pitanje. Ti principi su pretpostavka da rešimo ovo pitanje," rekao je Tadić.\n"Tužbe imaju smisla ako sporove nije moguće rešiti na drugi način , a ja verujem da je moguće sporove rešavati razgovorima i dogovorima", rekao je Josipović.\nSpremnost na ispravljanje grešaka\nIvo Josipović i Boris Tadić u Bačkom Monoštoru\nPitanje nedefinisanih granica na Dunavu između dve države, verovatno je jedno od najtežih u odnosima Srbije i Hrvatske.\n"Na našim radnim gupama do sada je ono identifikovano kao jedno od najkompleksnijih, ali i svako teško rešivo pitanje podrazumeva i postojanje procedure, ali i to pitanje moramo na kraju rešiti," kazao je predsednik Srbije.\n"Nikada pitanje granice nije lako, pa makar se radilo i o par metara granice," potvrdio je Josipović dodavši da se "među susedima i prijateljima uvek nađe postupak koji će generisati rešenje".\nHrvatski predsednik je, odgovarajući na kritike koje mu se upućuju zbog govora u parlamentu BiH, rekao da veruje da će istorija pokazati da je spremnost na ispravljanje grešaka nešto što pomaže pomirenju.\n"Ono što je bila moja najvažnija poruka, to je poruka mira, poruka spremnosti da se priznaju i greške."\nBrinemo o narodima u BiH, uključujući i Bošnjake, poručila su dvojica predsednika.\n"BiH je prošla zaista tešku sudbinu, sva tri naroda prošla su tešku sudbinu, i sada su možda na jednoj od važnijih prekretnica da u neko možda dogledno vreme, verovatno nakon izbora, da definišu određene ustavne promene, da ojačaju svoj unutrašnji položaj, i da BiH ustanove kao državu koja će dobro funkcionisati", kazao je hrvatski predsednik.\nHrvatskog predsednka pitali smo kada će posetiti Beograd.\n"Vrlo brzo, dobio sam usmeni poziv, dogovorili smo se," odgovorio je Josipović.\n"Mi volimo da iznenadimo," dodao je Tadić.\nU Pečuju, Šoljom je izjavio novinarima da će Mađarska učiniti sve da pomogne ulazak Srbije i Hrvatske u Evropsku uniju.\nTadić je kazao da je međusobna podrška evrointegracijama "blagotvorna" i za bilateralne odnose, ocenjujući da su ovi trilateralni sastanci postali već tradicionalni i da doprinose ukupnoj evropskoj bezbednosti, dok je Josipović rekao da evropska budućnost Hrvatske neće biti potpuna ako i njeni susedi, BiH, Srbija i Crna Gora, ne budu ušli u EU.


Od danas važi sporazum o energetici : Nadlanu.com\nOd danas važi sporazum o energetici\nObjavljeno 10. sep 2013. / 15:57:28\n"Za nas kao državu bilo je najvažnije da sever Kosova ima struju i da imamo energestku bezbednost", rekla je ministarka na proslavi deset godina rada Simensove fabrike generatora za vetroelektrane u Subotici.\nMihajlović je rekla da će ‚"Elektrokosmet" postati snabdevač i distributer struje na severu Kosova i da će građani na tom području toj kompaniji plaćati struju.\nSporazum Beograda i Prištine o energetici podrazumeva i da će Elektromreža Srbije i kosovski KOST postići sporazum i da će zaposleni u trafo stanici Valač na severu Kosova ostati zaposleni u "Elektromreži Srbije". Regulatorne agencije Srbije i Kosova će međusobno priznati licence energetskih kompanija, dodala je ona.\nMihajlović je rekla da se kosovska strana obavezala da će ponovo povezati dalekovod na 110 kilovolti na trafo stanicu Valač na severu Kosova. "To znači da ćemo imati sasvim sigurno snabdevanje severa Kosova", istakla je ministarka.\nMihajlović je rekla da Beograd i Priština još nisu razgovarali o pitanju vlasništva nad energetskim objektima i da je to ostavljeno za drugo vreme.\nbriselski sporazumenergetikakosovopregovori beograda i prištinezorana mihajlović


Okupljanje aktivista pokreta Dosta sutra ispred Vječne vatre - Klix.ba\nBiH Okupljanje aktivista pokreta Dosta sutra ispred Vječne vatre\nOkupljanje aktivista pokreta Dosta sutra ispred Vječne vatre\n22.9.2006. u 18:48\nAktivisti građanskog pokreta Dosta svoje redovno protestno okupljanje pod motom "Stop nasilju, nacionalizmu, predizbornim lažima i potpirivanju mržnje" za ovu subotu pomjerit će ispred Vječne vatre u Sarajevu.\nKako je najavljeno iz pokreta, dio aktivista će se, kao i svake subote, okupiti na platou ispred institucija BiH, dok će se glavne aktivnosti održati u Titovoj ulici.\nU toku je i akcija borbe protiv nepismenosti, u kojoj aktivisti skupljaju školski materijal, koji će uručivati djeci čiji roditelji to ne mogu osigurati.\n- Odlučili smo da se ove subote malo više približimo građanima, s obzirom da smo imali određene pritužbe kako djelujemo kao izdvojena skupina ljudi, poručuju iz ovo pokreta.\nNavode kako će im se moći pridružiti svi građani i dobiti promotivni materijal, te sve informacije o građanskom pokretu Dosta i njegovim akcijama.\nFondacija SEEYN je na nedavno održanoj manifestaciji u rezidenciji Konak dodijelila pokretu Dosta nagradu za volonterizam, koju su njegovi aktivisti posvetili svim radnicima i radnicama u BiH koji mjesecima i godinama volontiraju u svojim firmama bez primljene plate.


22.05.2020 u 18:33\nSTOKHOLM - Zbog visoke stope smrtnosti u Švedskoj, gde većinu preminulih od posledica koronavirusa čini najstarije stanovništvo, epidemiolozi u toj zemlji nalaze se na meti sve oštrijih kritika. Od oko 10 miliona stanovnika, koliko živi u Švedskoj, zemlji koja je ranije mnogima bila asocijacija na visok životni standard i hladno vreme, od posledica koronavirusa, prema poslednjim podacima, preminula je 3.871 osoba. Stopa smrtnosti u Švedskoj izuzetno je visoka i iznosi 6,1, dok je u Italiji dvostruko manja – 3,0, prenosi RTS. U novinama „Dagens niheter” 22 stručnjaka kritikovala su epidemiološke mere koje su donete u Švedskoj ističući da je strategija Uprave za javno zdravlje Švedske bila sticanje kolektivnog imuniteta. Međutim, iz Uprave odgovaraju da to nikada nije bila zvanična


OŠ Sveti Sava - Beograd - Vračar - Lik Rusije 2018\nLik Rusije 2018\nZavršena je 17. Međunarodna olimpijada „LIK RUSSIJE 2018“, započeta u jesen 2017. Godine, koja je posvećena ekološkoj temi i održana pod sloganom: „Primi mi, prirodo, u svoj zagrljaj da se spojim sa tvojom lepotom“. Organizatori i partneri Međunarodne olimpijade su Škola pri Ambasadi Rusije u Srbiji, Predstavništvo Rossotrudničarstva u Srbiji, Ambasada Rusije u Srbiji i kompanija NIS-Gazprom.\nUčenici iz 18 škola Srbije predstavili su svoje radove u različitim kategorijama i pokazali da poznaju ruski jezik i istoriju i da su veomakreativni.\nSvečana ceremonija dodele nagrada pobednicima Olimpijade održana je 26. aprila 2018. u Ruskoj Školi pri Ambasadi Rusije. Učenici i nastavnici su dočekani kao dragi gosti, a izložba radova poslatih na takmičenje organizovana je u fojeu škole. Koncertni program je uključivao poeziju i pesme koje su izvodili pobednici.\nČlanovi Ruskog dečijeg kulturnog kluba su bili veoma uspešni na Olimpijadi. Učenice petog razreda Lidija Mihajlović, Natalija Ignjatović-Novaković, Katarina Necić i Sofija Koprivica osvojile su prvo mesto u kategoriji reklama sa spotom „Čoveče! Sve je u tvojim rukama!“, koji je bio prikazan na dodelI nagrada. Aleksandra Mosurović VII1 zauzela je drugo mesto u nominaciji „Nacionalni parkovi prirode“ sa prezentaciojom o Astrahanskom zapovedniku. Rukovodilac kluba Julija Danilović je dobila diplomu za aktivno učešće u ovom takmičenju.\nReklamu možete pogledati na adresi https://youtu.be/DiFoStPPb8g.


Britanska delegacija se protivi vraćanju mandata Rusiji u PSSE\nŠef britanske delegacije u Parlamentarnoj skupštini Saveta Evrope (PS SE) Rodžer Gejl pozvao je na preispitivanje odluke o ovlašćenjima Rusije u skupštini, saopštio je na svojoj stranici na Fejsbuku stalni predstavnik Velike Britanije u Savetu Evrope Kristofer Ivon.\nGejl je optužio Moskvu da „narušava“ Konvenciju o zaštiti ljudskih prava i osnovnih sloboda. Prema njegovim rečima, većina članova britanske delegacije protivi se vraćanju mandata Rusiji u PS SE i zalaže za produžetak sankcija sve dok Moskva „ne bude htela i uspela da prizna uslove Konvencije“.\nOn je takođe rekao da ruska delegacija, prema mišljenju britanske strane, „ne namerava da ispunjava svoje obaveze i obećanje da će poštovati standarde PS SE“.\n„Nadam se da će Komitet ministara razmotriti ovo pitanje u septembru i da ćemo mu se vratiti kada se Parlamentarna skupština okupi na svom finalnom plenarnom zasedanju početkom oktobra“, dodao je Gejl.\nfoto: coe.int/ vostok.rs\nNovica Tončev ponovo izabran za potpredsednika SPS\nNarodni poslanik i predsednik SO Surdulica Novica Tončev ponovo je izabran za potpredsednika Socijalističke partije Srbije, na Glavnom odboru održanom u nedelju u Beogradu. Tončev je i do sada bio...\nSvetska antidoping agencija smatra se najvišim sportskim autoritetom kada je u pitanju iskorenjivanje dopinga, ali stručnjaci su istakli blistave rupe u VADA-inog modusa rada, što dovodi u sumnju njene...\nRusiji je izrečena četvorogodišnja zabrana učestvovanja na glavnim sportskim događajima, uključujući Olimpijske igre i fudbalski svetski kup, nakon što je Izvršni komitet Svetske antidoping agencije (VADA) danas odobrio sankcije. ...\nRusija stvara protivvazdušnu kupolu nad Arktikom\nU narednim godinama, sve arktičke divizije Severne flote biće opremljene PVO sistemima S-400, izjavio je komandant Severne flote, heroj Rusije, viceadmiral Aleksandar Moisejev, prenose RIA Novosti. To\nŠojgu: Odnosi Rusije i NATO-a sve gori i gori\nOdnosi Rusije i NATO-a su sve gori i gori, izjavio je ministar odbrane Sergej Šojgu za televiziju „Rusija 1“, odgovarajući na pitanje kako su se odnosi Rusije i NATO-a...\nPripadnici ruske vojske su prvi put ušli u Raku koja je nekoliko godina bila „prestonica“ DAEŠ-a. Oni su razdali\nKineski špijun traži azil u Australiji\nFrancuska neće blokirati Huawei 5G tehnologiju


Milenko Jovanov - Blic Online\nJovanov: Zelenović nema pravo da se hvali da je oslobođen\nPresuda Apelacionog suda u Novom Sadu kojom je pravosnažno odbačena optužbu protiv gradonačelnika Šapca Nebojše Zelenovića za nenamensko korišćenje budžetskih sredstava zbog zastarelosti, nije oslobađajuća, nego odbijajuća, ocenio je danas potpredsednik Srpske napredne stranke (SNS) Milenko Jovanov.\n"ŠTA ĆE NAM PRILEPCI" Deo SNS traži od Vučića da na izbore izađu SAMI\nDeo Srpske napredne stranke traži od lidera Aleksandra Vučića da na redovne izbore koji će biti održani sledeće godine stranka izađe sama, bez koalicionih partnera na listi, saznaje "Blic".\nDok god politička debata ne bude civilizovana, bićemo svi gubitnici: i oni koji je napuštaju, i oni koji učestvuju u njoj, i mi koji je posmatramo.\nPredsednik Demokratske stranke Zoran Lutovac nakon verbalnog sukoba sa potpredsednikom Srpske napredne stranke Milenkom Jovanovim napustio je večeras emisiju "Upitnik" koja se emituje na RTS-u.\nMinistar unutrašnjih poslova Nebojša Stefanović izjavio je da Saša Jankovic opet pokušava da obmane građane novim neistinitim informacijama i lažnim krivičnim prijavama, i podvukao da su rezultati izbora pokazali da ljudi ne žele na vlasti tajkune i bahate pojedince čija je jedina politika "zgrabi za sebe šta god možeš, baš me briga za Beogradane".\nJovanov: SNS u Beogradu ne treba da se izoluje\nPotpredsednik SNS Milenko Jovanov izjavio je danas da je u velikoj meri saglasan sa mišljenjem predsednika Srbije i SNS-a Aleksandra Vučića, da ta stranka, uprkos ubedljivoj pobedi na beogradskim izborima, "ne treba da se izoluje" i da treba da formira većinu sa koalicionim partnerima sa republičkog nivoa, SPS-om.\nPotpredsednik Glavnog odbora SNS Milenko Jovanov ocenio je sramtnim to što Miroslav Mišković poredi Srbiju sa Severnom Korejom zato što je, kako kaže, upravo on, zajedno sa Tadićem, Jeremićem, Jankovićem i đilasom i ostalim "njegovim tajkunčićima", umalo doveo našu zemlju do nivoa Severne Koreje.\nSNS: Ne mogu da demantuju ciframa pa pokušavaju lažima\nPotpredsednik GO SNS Milenko Jovanov rekao je danas da će od 1. januara naredne godine penzije za 90 odsto penzionera biti veće nego što su bile 2014. godine, što su činjenice koje Dragan Šutanovac i njemu slični nisu u stanju da demantuju ciframa, pa to pokušavaju lažima.\nJovanov: Opozicija koristi svaku priliku da Srbiju proglasi krivom\nPotpredsednik Glavnog odbora Srpske napredne stranke Milenko Jovanov reagovao je danas na izjave nekadašnjeg ministra spoljnih poslova Vuka Jeremića i predsednika Demokratske stranke Dragana Šutanovca koji su naveli da povlačenje osoblja iz ambasade Srbije u Skoplju nije dobar potez i ocenio da oni koriste svaku priliku da "Srbiju proglase krivom".\nPOTPREDSEDNIK SNS UPUTIO PORUKU "Ukoliko glasa protiv Brnabić, Palma će postati OPOZICIJA"\nJovanov: U SNS ima nekih ljudi koji su videli sebe kao premijera, ali Vučićeva odluka o Ani Brnabić je ubedljivo najbolja za Srbiju\nPotpredsednik Srpske napredne stranke Milenko Jovanov izjavio je danas da je odluka Aleksandra Vučića da za mandatara predloži Anu Barnabić ubedljivo najbolja za Srbiji i izrazio uverenje da članstvo Srpske napredne stranke apsolutno podržava tu Vučićevu odluku.\nVučić o Belom: Tako je i Sinčić uzeo prvo 17,5 pa onda 3 odsto\nPremijer i predsednički kandidat SNS Aleksandar Vučić kaže da razume zašto se građani opredeljuju da glasaju za nekoga poput Ljubiše Preletačevića Belog, te glasove shvata kao porotestne, i da je u konkretnom slučaju u pritanuju pristup politici "lako ćemo".\nINTERVJU Nataša Jeremić: Podrška kolega me je dirnula\nMislim da je besmisleno porediti mene i premijerovog brata, koji je jedan od glavnih ljudi u SNS-u i jedan od najmoćnijih u Srbiji - kaže u intervjuu za "Blic" Nataša Jeremić, novinarka i supruga predsedničkog kandidata Vuka Jeremića.\nAdvokat: Nataša Jeremić podnela krivičnu prijavu protiv SNS, Vučića i Jovanova\nNovinarka i supruga predsedničkog kandidata Vuka Jeremića, Nataša Jeremić podnela je danas krivičnu prijavu Trećem osnovnom javnom tužilaštvu u Beogradu protiv Srpske napredne stranke, njenog lidera Aleksandra Vučića, kao i funkcionera SNS Milenka Jovanova, rekao je advokat Vladimir Gajić.\nSaša Janković poručio Kikinđanima: Nemojte da vaš grad pamte po Milenku Jovanovu\nZnam da je Kikinda grad ludaja, sova, brašna, koje se nekada služilo na bečkom dvoru, nemojte da dozvolite da Kikinda ostane zapamćena kao grad Milenka Jovanova, poručio je danas Kikinđanima kasno popodne predsednički kandidat Saša Janković.\nNataša Jeremić: Nikada nisam bila u kontaktu sa drogom, 10 godina nisam popila ni čašu vina\nNataša Jeremić, supruga predsedničkog kandidata Vuka Jeremića, izjavila je danas da nikada nije bila u kontaktu sa narkoticima. Ona je na konferenciji za novinare povodom saopštenja potpredsednika Glavnog odbora SNS-a Milenka Jovanova, koji ju je optužio da "upravlja celokupnim narko-tržištem u Srbiji", istakla da je da je šokirana i zgrožena.\nVučić: Nek napadaju moju porodicu, ali ja ne dozvoljavam napade na njihove\nPredsednički kandidat Aleksandar Vučić izvinio se danas gradjanima Srbije zbog pogresne izjave Milenka Jovanova i poručio da neće dozvoliti "napade na porodice kandidata bivšeg režima poput njihovih napada na njegovu porodicu".\nDačić: Vučić nije stranački kandidat, on je kandidat naroda\nPredsednik Socijalističke partije Srbije Ivica Dačić poručio je večeras u Zrenjaninu da Aleksandar Vućić na predstojećim predsedničkim izborima nije stranački kandidat, već kandidat naroda, odnosno svih građana Srbije, koji garantuje da će Srbija biti cenjena i poštovana u svetu.\nPotpredsednik Glavnog odbora SNS Milenko Jovanov saopštio je večeras da su Vuk Jeremić i "njegova lopovska družina" pljačkom i neznanjem doveli zemlju na korak od bankrota, a da je realnost da je Aleksandar Vučić za samo nekoliko godina u potpunosti preokrenuo ekonomsku situaciju.\nJovanov: Jeremić da odgovori kada je Srbiju stavio iznad sebe\nPotpredsednik Glavnog odbora Srpske napredne stranke Milenko Jovanov pozvao je večeras Vuka Jeremića da saopšti kada je tačno stavio Srbiju iznad sebe i svojih interesa, navodeći da ovih dana kao da Jeremiću nije dosta štete koju je napravio Srbiji, već preko svojih glasnogovornika Srbiju optužuje da je kriva i za genocid u Srebrenici.\nJovanov: Oko Jeremića okupljeni "mutni likovi"\nPotpredsednik Glavnog odbora Srpske napredne stranke Milenko Jovanov ocenio je danas da se oko predsedničkog kandidata Vuka Jeremića okupljaju "mutni likovi" koji nameravaju zajedno sa njim da nastave sa pljačkom tamo gde su stali 2012. godine.\nJovanov: Jeremić bez sramote priča o RTB Boru\nPotpredsednik Glavnog odbora Srpske napredne stranke Milenko Jovanov saopštio je danas da samo neko poput Vuka Jeremića, može da u momentu kada se uveliko radi na sprovođenju ideje Aleksandra Vučića o pronalaženju stratekog partnera za RTB Bor, bez ikakve sramote, priča kako će on to da uradi, samo ako bude bio predsednik države.\nFunkcioner Srpske napredne strake (SNS) Milenko Jovanov odbacio je danas optužbe da su ljudi iz te stranke maltretirali i uznemiravali ljude iz Krupnja koji su želeli da dođu na predizborni skup Vuka Jeremića i dodao da je budući predsednički kandidat to izmislio da bi sakrio svoj debakl u tom gradu.


Zajednica bira projekte koji će unaprijediti život u Istočnoj Ilidži\tIstaknuto\nNedjelja, 22 April 2018 15:35\nUkoliko imate ideju kako poboljšati život u svojoj lokalnoj zajednici i želite to uraditi na teritoriji opštine Istočna Ilidža, možete se prijaviti za društveni projekat za mlade, koji organizuje Fondacija ''Mozaik'' kroz program Omladinske banke Istočna Ilidža.\nProjekat možete prijaviti do 10. maja 2018. godine do 23:59 časova, a glasanje će se obaviti u periodu od 22. do 28. maja 2018. godine. Raspoloživi fond za ovu kampanju iznosi 7.500 KM, a obezbijedili su ga opština Istočna Ilidža i Fondacija "Mozaik".\nSvi projekti koji, prema procjeni Odbora Omladinske banke Istočna Ilidža zadovolje sve kriterijume ove kampanje imaće priliku da za njih glasa zajednica i na taj način im obezbijedi finansiranje. Pobjednici su oni projekti sa najvećim brojem glasova (u okviru raspoloživog fonda). Minimalan broj glasova koji jedan projekat mora da ima kako bi bio finansiran je 50.\nZa ovu kampanju, projekat možete prijaviti ako:\n1) Okupite grupu od 3-7 članova i članica i svi imate između 17 i 35 godina\n3) Želite da provedete projekat na teritoriji opštine Istočna Ilidža\n5) Pojedinci, preduzeća, ustanove, nevladine organizacije će podržati vaš projekat u robi ili novcu, ili uslugama u iznosu od 50-200% od traženog iznosa (npr. ako od Omladinske banke tražite 1.000 KM, minimalni doprinos mora biti 500 KM, a maksimalni 2.000 KM)\n6) Projekat ćete provesti u periodu od 5. juni do 15. septembra 2018. godine\n9) Ima neku dodatnu vrijednost – inovativan je, uključuje one koji su tradicionalno isključeni, ima pozitivan uticaj na okolinu, pazi na ravnopravnost i sl.\nVažna napomena: Ukoliko projekat pobijedi u kampanji, bićete u obavezi dostaviti potvrde koje dokazuju doprinos zajednice.\nViše o rezultatima Omladinske banke Istočna Ilidža i o tome ko su članovi i članice Odbora možeš pogledati ovdje.\nPosljednja izmjena Nedjelja, 22 April 2018 15:01\nViše iz kategorije: « Stanovnici BiH za deset automobila ove godine platili tri miliona KM Vojni penzioneri dobojske regije ostali na ulici »


Premijer Srbije Aleksandar Vučić i predsednik Republike Srpske u Beogradu, 17. jul 2015.\nPredsednik Republike Srpske Milorad Dodik sastao se danas u Beogradu sa premijerom Srbije Aleksandrom Vučićem, a jedna od tema razgovora bila je i najava referenduma u Republici Srpskoj o formiranju Suda i Tužilaštva BiH.\nUz ocenu da bi Srbija teško postojala bez Republike Srpske, ali i da bi Republika Srpska ništa manje teško postojala bez Srbije, premijer Srbije Aleksandar Vučić izjavio je posle današnjeg sastanka sa predsednikom Republike Srpske Miloradom Dodikom da je neophodno održati mir i uspostaviti punu stabilnost u regionu i Bosni i Hercegovini.\nVučić je istakao da su na njegovu inicijativu, razgovarali o situaciji posle događaja u Srebrenici i odluci o raspisivanju referenduma u Republici Srpskoj o formiranju Suda i Tužilaštva BiH:\n"Nadam se da ćemo, i uz naše molbe predsedniku Dodiku, i uz ove razgovore o kojima predsednik Dodik govori, moći da izbegnemo tu situaciju sa referendumom. Ali za to je potrebna i odgovornost druge strane i ono o čemu je predsednik Dodik govorio."\nOdluka o referendumu u Republici Srpskoj treba da bude odgovor o tome šta narod misli o Sudu i Tužilaštvu BiH, objasnio je Dodik i dodao da Republike Srpska nije protiv BiH, već protiv nametnutih rešenja i otetih nadležnosti.\nSpremni smo da razgovaramo o Sudu i Tužilaštvu BiH, ali ako dogovor izostane odluka o referendumu ostaje, izjavio je Dodik:\n"Od Kosova se traži da u svoj ustav unese promenu ustava i dozvoli formiranje specijalnog suda za ratne zločine. A u BiH to ne postoji u Ustavu, a oni nametnu pitanje, koje propire naravno nadaleko. Nisam ja protiv procesuiranja ratnih zločina, ali zašto se na Kosovu toliko oteže sa tim?"\nMilorad Dodik je ocenio i da se u Srebrenici desio pokušaj ubistva premijera Srbije Aleksandra Vučića, a kako je dodao masa je podstaknuta da bi bio izvršen atentat. On je rekao da je ratni komandant Armije BiH u Srebrenici Naser Orić bio prerušen u Potočarima, gde je, po rečima Dodika podstakao ono što se dogodilo.


Stoltenberg: Crna Gora odlučuje da li želi da se pridruži Alijansi - PORTAL REVIJE FOKUS\nStoltenberg: Crna Gora odlučuje da li želi da se pridruži Alijansi\nOctober 14, 2015 drdrago\tNo Comments\n“Pozdravljam napredak koji smo vidjeli kad smo posjetili Crnu Goru u junu i radujem se tome što ću sada vidjeti više. Dvije su oblasti koje su posebno važne: jedna je vladavina prava – borba protiv korupcije, nezavisno sudstvo i potrebni su rezultati. Mnogi od zakona su usvojeni i institucije formirane, ali je potrebno da funkcionišu. Druga oblast na koju su saveznice fokusirane je podrška javnosti”, poručio je generalni sekretar NATO-a\nGeneralni sekretar NATO-a Jens Stoltenberg ocijenio je da podrška građana Crne Gore članstvu u NATO raste i da je taj trend uvijek prisutan, poručujući da parlament ima mandat da donese konačnu odluku.\nStoltenberg je u intervjuu agenciji Mina, koji prenosi portal vijesti.me, rekao da su istraživanja javnog mnjenja uvijek nesigurna, ali da su najbolji pokazatelj o tome kakvo je mišljenje građana.\n“Vidjeli smo različite rezultate različitih istraživanja, ali trend koji pozdravljam je uglavnom isti, a to je porast podrške onih koji su za učlanjenje u NATO, kao i smanjenje onih koji su protiv. Na kraju, na Crnoj Gori je da se opredijeli kako će donijeti odluku. Parlament biraju ljudi na izborima i parlament ima mandat da donese finalnu odluku u ime onih koji su ga izabrali”, poručio je on.\n“Dodatno, vidio sam jaku podršku u parlamentu prilikom usvajanja Rezolucije o integraciji u NATO. Vidim rast podrške u Crnoj Gori i ovo je jedna od oblasti koja je važna za donošenje konačne odluke”.\nOn je rekao da je Crna Gora napredovala i pohvalio državu zbog toga.\n“Pozdravljam napredak koji smo vidjeli kad smo posjetili Crnu Goru u junu i radujem se tome što ću sada vidjeti više. Dvije su oblasti koje su posebno važne: jedna je vladavina prava – borba protiv korupcije, nezavisno sudstvo i potrebni su rezultati. Mnogi od zakona su usvojeni i institucije formirane, ali je potrebno da funkcionišu. Druga oblast na koju su saveznice fokusirane je podrška javnosti. Tu vidimo da stvari idu u pravom smjeru, ali je važno da Crna Gora nastavi da bude fokusirana na ovu oblast”, poručio je Stoltenberg.\nOn je kazao da će njegova poruka zvaničnicima i predstavnicima opozicionih partija biti da Crna Gora odlučuje da li želi da se pridruži Alijansi.\n“Crna Gora odlučuje o reformama, ali da bi postala član NATO-a mora da dostigne standarde i zbog toga su reforme važne. Vidjeli smo napredak, istakli značaj da Crna Gora bude fokusirana na nastavak sprovođenja reformi”, rekao je Stoltenberg.\nOn je kazao da se na primjerima zemalja koje su postale članice može vidjeti jačanje demokratije, veća bezbjednost i sigurniji život građana.\n“Bezbjednost je važna sama po sebi, kao i mir i stabilnost, ali dodatno, bezbjednost je ključna za uspostavljanje stabilnosti, što je važno za ekonomski razvoj i prosperitet. To smo vidjeli kod drugih zemalja – da je NATO članstvo bilo važno za stabilnost i doprinos ekonomskom napretku”, rekao je Stoltenberg.\nOn smatra da je poruka iz Bijele kuće bila pozitivna izjava, kojom je Crna Gora pohvaljena za napredak, kao i izraz podrške Crnoj Gori ka članstvu.\n“Ali je poruka bila i nešto što je uslovljeno nastavkom reformi i Sjedinjene Američke Države (SAD) su naglasile, kao i ostale saveznice,važnost vladavine prava i javne podrške. To je uslovljena podrška i SAD i ostale saveznice će donijeti konačnu procjenu i odluku u decembru”, poručio je Stoltenberg.\nOn, kako je rekao, vidi porast podrške među saveznicima članstvu Crne Gore u Alijansi i pozivu Crnoj Gori, ali, kako je kazao, odluka još nije donijeta. Konačna odluka će, dodao je, biti donijeta u decembru.\n“Ovdje smo danas i sjutra da vidimo više iz prve ruke u vezi sa napretkom Crne Gore i to će biti uzeto u obzir, biće dio informacija koje su nam potrebne i donijećemo odluku u decembru”, dodao je Stoltenberg.\nNATO je, kako je kazao, organizacija zasnovana na konsenzusu i to je veoma dobra stvar, posebno za one zemlje koje nijesu najveće.\n“Nijedna odluka neće biti donijeta bez konsenzusa. Sve zemlje imaju ista prava, mogućnosti, sjede za istim stolom i, pošto se odluke donose konsenzusom, i male zemlje mogu puno da kažu”, poručio je Stoltenberg.\nPrethodna priča Magazin "Bez granica": Sead Sadiković se bavio lokacijom Prijamove tvrđave u Crnoj Gori\nSledeća priča Luksemburg: Edvin i Ernest Škrijelj – fudbalske nade iz Bihora\nLovci zatekli jelena u zamrznutoj rijeci, borba za njegov život je trajala satima (VIDEO)\nProtesti u Beogradu, traže da se Tarzan Milošević proglasi nepoželjnom osobom


Forumi – KO SDP BiH Tuzla\nForum žena i Forum mladih Kantonalne organizacije SDPBiH Tuzla organizuju uličnu akciju na temu: „Ujednačavanja porodiljskih naknada u Bosni i Hercegovini“ Ulična akcija će se održati u četvrtak 25.10.2018. godine na Trgu Slobode sa početkom u 12:00 sati. Pozivamo ...\nFOŽ KO SDP BiH Tuzla: Trebamo insistirati na jednakoj zastupljenosti žena i u javnom i u političkom životu\nDana 01.09.2018. godine u Banovićima FOŽ KO SDP BiH Tuzla u saradnji sa FOŽ OO SDP BiH Banovići i FOŽ OO SDP BiH Živinice je održao „uličnu akciju“ – šetnja kroz grad uz podjelu letaka sadržaja „Zašto žena treba da ...\nDana 18.08.2018. godine u Lukavcu FOŽ KO SDP BiH Tuzla je održao okrugli sto pod nazivom „Rodnoodgovorno budžetiranje“. Na okruglom stolu prisustvovalo je 50 žena članica FOŽ OO SDP BiH Lukavac. Uvodno obraćanje na okruglom stolu upriličeno je od strane ...\nForum seniora: Prezentacija „Plana 10“\nForum seniora/seniorki Kantonalne organizacije SDPBiH iz Tuzlanskog kantona za članove i simpatizere SDPBiH, organizovao je promociju „Plana 10“ , za rješavanje svih pitanja koji opterećuju naše društvo, posebno onih koji se odnose na rješavanje materijalnog položaja penzionera/umirovljenika i osoba starije ...


Folije za Stakla Suzuki\nAuto Poliranje Suzuki\nOvlašćeni Servis je proveren i pouzdan auto servis, koji sa lakoćom i u kratkom roku profesionalno radi folije za stakla na Suzuki vozilima. Ako tražite pouzdan i kvalitetan auto servis koji efikasno i sa lakoćom rešava probleme na Suzuki vozilima Ovlašćeni Servis je pravo mesto za Vaš automobil.\nFolije za Stakla Suzuki Cena\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama profesionalno radi folije za stakla na Suzuki vozilima. Ako tražite pouzdan i kvalitetan auto servis koji efikasno i sa lakoćom rešava probleme na Suzuki vozilima po povoljnim cenama Ovlašćeni Servis je pravo mesto za Vaš automobil.\nFolije za Stakla Suzuki Delovi\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama sa originalnim delovima profesionalno radi folije za stakla na Suzuki vozilima. Ako tražite pouzdan i kvalitetan auto servis koji efikasno i sa lakoćom rešava probleme na Suzuki vozilima po povoljnim cenama sa originalnim delovima, Ovlašćeni Servis je pravo mesto za Vaš automobil.


Pacijenti u COVID bolnici u Štark Areni u Beogradu (22. april 2021.)\nSrbija je na dobrom putu da dostigne kolektivni imunitet protiv korona virusa – ova tvrdnja se sve češće provlači u porukama nadležnih.\nKolektivni imunitet je dinamična stvar, objašnjava međutim za Radio Slobodna Evropa (RSE) Zoran Radovanović, epidemiolog i profesor u penziji Medicinskog fakulteta u Beogradu.\n„Ja sam koristio metaforu da je to pokretni cilj, to nije reka koju preplivate, pa ste na sigurnom“, naveo je Radovanović.\nPrema podacima Kancelarije za informacione tehnologije i eUpravu Vlade Srbije na dan 27. april u Srbiji je dato 3.325.000 doza vakcina – prvih doza 1.971.000 i 1.354.000 drugih doza.\n„To čini da učestalost bolesti pada, naročito u delovima zemlje gde je obuhvat bio bolji, ali još uvek to nije dovoljno da se suzbije epidemija“, ukazao je Radovanović.\nRadovanović (na fotografiji) kaže naveo da epidemiološka situacija zavisi od dalje vakcinacije – od priliva vakcina i koliko populacije prihvata vakcinaciju.\nRadovanović je naveo da epidemiološka situacija zavisi od dalje vakcinacije – od priliva vakcina i koliko populacije prihvata vakcinaciju.\n„Ako bi ta dva uslova bila ispunjena onda bismo mogli do leta da dobacimo do tri, tri i po miliona vakcinisanih sa dve doze“, procenio je Radovanović.\nOn priznaje da je to ambiciozno, ali izvodljivo.\n„I onda bismo već bili u situaciji kao Izrael da se bolest javlja sporadično, pa onda sve manje. Dakle ne bi bilo dve ili pet hiljada novozaraženih svakog dana nego bi taj broj bio ispod sto“, poručio je Radovanović.\nPrema zvaničnim podacima na sajtu COVID-19.RS u Srbiji je 28. aprila registrovano 2.138 novoobolelih. Krajem novembra i početkom decembra beleženo je oko sedam hiljada zaraženih dnevno.\nUkupan broj registrovanih slučajeva od početka pandemije korona virusa je 685.937.\nŠta su nadležni poručivali?\nDirektor Kancelarije za informacione tehnologije i eUpravu Mihailo Jovanović rekao je 27. aprila za Radio-televiziju Srbije (RTS) da do kolektivnog imuniteta treba da se vakciniše još milion i po građana.\nKancelarija za informacione tehnologije i eUpravu Vlade Srbije je objavljujući 15. aprila na Tviteru da je u Srbiji dato tri miliona vakcina protiv COVID-19 navela „nalazimo se na dobrom putu ka sticanju kolektivnog imuniteta“.\nVršilac dužnosti direktora Instituta za javno zdravlje "Batut" Verica Jovanović ocenila je 26. aprila da je Srbija na dobrom putu da u narednih nekoliko meseci dostigne kolektivni imunitet.\n„Dobro je što prethodnih dana beležimo nešto manje od 500 prijema u bolnicu. Veoma je značajno što smo po poslednjim podacima imali manje od 2.000 novoinficiranih što je dobro za prognozu“, rekla je ona 26. aprila za RTS.\nMinistar zdravlja Zlatibor Lončar izjavio je 20. aprila da su procene stručnjaka da bi Srbija mogla da dođe do kolektivnog imuniteta krajem juna.\n"Uz to da ispoštujemo sve - da se pridržavamo mera i da se vakcinišemo tempom koji sada ide. To zavisi od svih tih faktora", rekao je Lončar na zajedničkoj konferenciji za novinare sa ministrom zdravlja Severne Makedonije Venkom Filipčetom.\nDan ranije je epidemiolog i član Kriznog štaba Vlade Srbije za borbu protiv pandemije Predrag Kon izjavio da je u Beogradu gotovo 40 odsto vakcinisanih i da se "skoro" stiglo do kolektivnog imuniteta.\n"Ako se nastavi ovakav trend pada novozaraženih i rast vakcinisanih, što se tiče Beograda, ja sam jako optimističan. Slična situacija je i u Novom Sadu", rekao je Kon za RTS.\nTih dana je i zamenik gradonačelnika Beograda Goran Vesić pozvao sve građane koji to još nisu učinili da se vakcinišu i da doprinesu da Beograd što pre stekne kolektivni imunitet.\n„Na pravom smo putu da to i ostvarimo“, rekao je Vesić 20. aprila.\nKolektivni imunitet je otpornost na bolest koja postoji u zajednici tako da ako je neko osetljiv nema ko da mu prenese bolest jer su svi oko njega otporni, objasnio je epidemiolog Zoran Radovanović. Kolektivni imunitet se stiče ili prebolevanjem bolesti ili imunizacijom.\n„Zahvaljujući kolektivnom imunitetu mi nemamo opasnih zaraznih bolesti, nijedne od ranijih od kojih se masovno umiralo zato što se vakcinacijom podigla otpornost populacije“, naveo je Radovanović.\nOn je objasnio da kolektivni imunitet može da bude viši ili niži, a da je verovatnoća da se javi bolest manja što je kolektivni imunitet viši.\n„Za male boginje, koje su najzaraznija bolest u tzv. virginalnoj populaciji kad nema otpornosti, jedan bolesnik zarazi u proseku između 12 i 17 osoba oko sebe. Tada je potrebno da 95 posto populacije ima antitela da bolest ne bi mogla da se prenosi“, rekao je Radovanović.\nStručnjaci takođe upozoravaju da je za sticanje kolektivnog imuniteta potrebno da se postupak imunizacije završi u što kraćem roku da ne bi jednom broju ljudi krenula da opadaju antitela i da nestaje imunitet dok se drugi vakcinišu.\nKoliko je potrebno za kolektivni imunitet za COVID-19?\nPrve procene svetskih stručnjaka navodile su kao granicu za sticanje kolektivnog imuniteta na COVID-19, koji izaziva korona virus, da je oko 70 odsto populacije steklo otpornost.\nMeđutim, s obzirom da je reč o novoj bolesti i da još uvek nisu poznati podaci koliko dugo deluje prirodni imunitet stečen kada se bolest preleži, a koliko onaj stečen imunizacijom, procene se menjaju.\n„Ipak je potrebno više, 80, 85 posto da bude otpornih, ali to nije tako jednostavno jer nikad nije 80 posto u celoj zemlji nego uvek imate džepove“, napomenuo je Radovanović.\nI vodeći američki epidemiolog Entoni Fauči (Anthony Fauci), nakon što je prvobitno smatrao da je za imunitet krda potrebno vakcinisanje između 60 i 70 odsto stanovništva, krajem decembra rekao je da će biti potrebno vakcinisanje između 70 i 90 odsto stanovništva.\nSvetska zdravstvena organizacija (SZO) je 11. januara upozorila da kolektivni imunitet na korona virus neće biti postignut ove godine.\n„Nećemo postići kolektivni imunitet 2021. godine“, izjavila je naučnica u SZO Sumija Svaminatan (Soumya Swaminathan), prenele su agencije.\nIskustva Izraela i Velike Britanije\nIzrael, koji prednjači u svetu po ubrzanoj vakcinaciji stanovništva, ukinuo je većinu restrikcija zbog korona virusa.\nOva zemlja je 18. aprila, posle godinu dana, ukinula obavezno nošenje maski u javnosti i potpuno otvorila obrazovni sistem u najnovijem ublažavanju restrikcija posle masovne vakcinacije protiv korona virusa.\nKako je prenela agencija AP više od 53 odsto od 9,3 miliona građana dobilo je obe doze vakcine Pfizer/BioNtech.\nU mesecima od kada je Izrael pokrenuo masovnu vakcinaciju u decembru naglo je pao broj teških i smrtnih slučajeva od posledica korona virusa.\nEpidemiolog Zoran Radovanović kaže da je u Izraelu jednu vakcinu dobilo više od 60 posto populacije i da deo građana ima antitela jer su ranije preležali bolest.\nDodaje da Izrael nije dostigao kolektivni imunitet ali su znatno smanjili rizik prenošenja zaraze i onda počinju normalno da žive.\n„Oni sada slobodno sede u kafićima, popustila je pozornost, mogu skoro normalno da žive“, naveo je Radovanović.\n„Sad idu dalje, kad bi došli do 85 odsto onda bi bolest nestala“, dodao je.\nVelika Britanija, koja je takođe među zemljama koje uspešno sprovode masovnu vakcinaciju, je sredinom aprila nakon što je jednom dozom vakcinisano više od 60 posto odraslog stanovništva i posle zaključavanja ublažila mere, pa su otvorene prodavnice, restorani, pabovi, frizerski saloni, teretane…\nU Velikoj Britaniji gde je, kako je preneo BBC 27. aprila, više od 33 miliona ljudi primilo prvu dozu, a preko 12 miliona drugu, Vlada planira da vakciniše ostatak odrasle populacije, još 21 milion ljudi, do kraja jula.\nU Srbiji procenat imunizacije od 60 do 7 odsto\nDirektor Kancelarije za informacione tehnologije i eUpravu Mihailo Jovanović je naveo da je najviše vakcinisanih građana u beogradskoj opštini Stari grad, preko 60 posto, ali da ima lokalnih samouprava koje beleže jednocifren procenat vakcinisanih, poput Tutina, na jugozapadu Srbije, koji ima sedam posto.\nOn je za RTS rekao da sve četiri vakcine postoje u svim domovima zdravlja u Srbiji i da svuda može da se bira i da se dobije bilo koja od te četiri vakcine. Vakcinišu se stariji od 18 godina.\nNa svim vakcinalnim punktovima širom Srbije, kako su najavili nadležni, moguće je vakcinisanje bez zakazivanja sa tri vakcine – Fajzer, Sputnjik V i Sinofarm.\nU Srbiji su odobrene četiri vakcine protiv korona virusa - američko-nemačkog proizvođača Fajzer/Biontek, ruski Sputnjik V, kineskog proizvođača Sinofarm i švedsko-britanske kompanije AstraZeneka.\nRuska i kineska vakcina još uvek nemaju odobrenje Evropske agencije za lekove (EMA) ni SZO.\nMasovna vakcinacija u Srbiji počela je 19. januara.


Podrška EBRD-a za projekte na koje se decenijama čekalo - Studio B\nPodrška EBRD-a za projekte na koje se decenijama čekalo\nBeograd 22. 02. 2016. 12:00:58\nGradonačelnik Beograda Siniša Mali u Londonu je istakao da će EBRD dati podršku brojnim projektima Grada Beograda za koje se decenijama čekalo da budu završeni, kao i da to pokazuje da je Beograd ponovo atraktivna investiciona destinacija.\nGradonačelnik Beograda Siniša Mali sastao se danas, na marginama Investicionog samita Evropske banke za obnovu i razvoj (EBRD) u Londonu, sa Tomasom Majerom, direktorom EBRD-a za infrastrukturu, i Danijelom Bergom, direktorom EBRD-a za Srbiju.\nEBRD će, između ostalog, dati tehničku podršku za izgradnju nove autobuske stanice u Bloku 42.\n– Sa izgradnjom bi trebalo da se krene na proleće sledeće godine. To je za Beograd najvažniji infrastrukturni projekat nakon otvaranja Železničke stanice Prokop. Na taj način će saobraćaj u centru biti rasterećen, a Savsko priobalje će moći dalje da se razvija – istakao je on.\nGradonačelnik je dodao i da je dogovorena dalja podrška restrukturiranju Gradskog saobraćajnog preduzeća „Beograd“, koje je grad već započeo, a čemu će EBRD dati tehničku pomoć.\n– Time ispunjavamo jedan od prioritetnih ciljeva, a to je da GSP konačno „stane na noge“ i da prevoz bude kvalitetniji. Mi smo već započeli taj proces, ali ova podrška je važna kako bismo ga zaokružili – rekao je gradonačelnik.\nOn je dodao i da će Grad Beograd sledeće nedelje sa savetnikom koga finansira EBRD pripremati predlog projekta javno-privatnog partnerstva i tender za pet podzemnih garaža.\nSiniša Mali je na Investicionom samitu u Londonu predstavio i investicioni portfolio Grada Beograda sa 60 projekata, ukupne vrednosti od preko 10 milijardi evra, najveći u regionu


Usvojen Izvještaj o realizaciji Okvirne strategije za provedbu Istanbulske Konvencije u BiH | ARS BIH\njun 23, 2017 | _Novosti, Novosti_nasilje\nNa 106. sjednici, održanoj 22.06.2017., Vijeće ministara BiH razmotrilo je i usvojilo Izvještaj o realizaciji Okvirne strategije za provedbu Konvencije o prevenciji i borbi protiv nasilja nad ženama i nasilja u porodici (Istanbulska konvencija) u Bosni i Hercegovini (2015 – 2018) za period juli 2015. – decembar 2016. godine. Izvještaj je na osnovu podataka domaćih institucija, nevladinih i međunarodnih organizacija izradila Agencija za ravnopravnost spolova BiH, Ministarstva za ljudska prava i izbjeglice BiH.\nU izvještajnom periodu Bosna i Hercegovina bilježi napredak u postizanju većine ciljeva i mjera.\nEvidentirano je poboljšanje u pogledu donošenja rodno osjetljivih politika u svim sektorima, čime se postavljaju temelji uspješnije prevencije nasilja i napretka u stanju ravnopravnosti spolova u BiH.\nU narednom periodu Okvirna strategija treba biti prepoznata od svih nivoa vlasti u BiH kao strateško-programski dokument koji određuje prioritete i aktivnosti u provedbi Istanbulske konvencije te treba biti integrisana u programe rada organa izvršne vlasti. Potrebno je uspostaviti tijelo za upravljanje i koordinaciju Okvirne strategije i ujednačiti rješenja u entitetskom zakonodavstvu u domenu pravnog tretiranja nasilja u porodici i nasilja nad ženama.\nU Okvirnoj strategiji nevladine organizacije (NVO) prepoznate su kao strateški partneri te su izabrane kao izvođači za implementaciju projekata u ukupnoj vrijednosti grantova od 50.000 KM. Također, do sada im je alocirano više od 650.000 KM u okviru SIDA-UN Women projekta “Standardi i angažman za suzbijanje nasilja nad ženama i nasilja u porodici u BiH”. Zabilježen je i značajan angažman NVO-a u provođenju kampanja u javnosti za skretanje pažnje na problem nasilja nad ženama i potrebu prijavljivanja nasilja.\nOstvaren je napredak u uspostavljanju strukturiranog i institucionalnog partnerstva sa nevladinim sektorom. U decembru 2015. godine Ministarstvo za ljudska prava i izbjeglice potpisalo je Sporazum o saradnji sa Sigurnom mrežom – mrežom 22 NVO iz cijele BiH, koja okuplja svih devet sigurnih kuća.


TV Mreza | Kulturno nasleđe srpske zajednice na kosovu\nKulturno nasleđe srpske zajednice na kosovu\nPROBLEMI I PERSPEKTIVE KULTURNOG NASLEĐA SRPSKE ZAJEDNICE NA KOSOVU\nS. MITROVICA, 12. avgust - Juče je u prostorijama Centra građanske energije (CEC) u Severnoj Mitrovici održan okrugli sto pod nazivom “Srpsko kulturno nasleđe na Kosovu – problemi i prespektive”. Skup je organizovala nevladina organizacija Medija puls iz Leposavića u okviru istoimenog projekta, s ciljem da se javnosti uopšte, a posebno stručnoj javnosti, ukaže na probleme očuvanja i zaštite kulturnog nasleđa Srba na Kosovu, kao i da se motivišu zajednica, civilni sektor i institucije da se više uključe u širu društvenu raspravu.\nU uvodnim izlaganjima učesnisci su govorili o eventualnim posledicama po srpsko kulturno nasleđe na Kosovu koje mogu proisteći ukoliko Kosovo vremenom postane članica Organizacije Ujedinjenih nacija za obrazovanje, nauku i kulturu UNESCO.\nUčesnici su se složili oko toga da se moraju pronaći načini, tj sistemska rešenja kroz institucije, kako bi se ugroženo kulturno nasleđe Srba na Kosovu, kako ono materijalno, tako i nematerijalno, zaštitilo i očuvalo i prenelo na buduće generacije.\nPo rečima Ivana Vučkovića iz Centra za kulturu u Leposaviću, očuvanje kulturne baštine mora da bude prioritetan zadatak svih, a pogotovu institucija koje moraju pronaći sistemska sveobuhvatna rešenja i preuzeti deo odgovornosti za očuvanje kulturne baštine.\n“Bojim se da, kako vreme odmiče, kulturno nasleđe sve manje zaokuplja pažnju javnosti, sve je manje ljudi koji se zaista stručno bave tom delatnošću i dolazimo do toga da ovaj problem može jedino sistemski da se reši. Zvanične institucije moraju da povedu više pažnje i naprave strategiju, kako bi posle toga imali nešto opipljivo sa čime bismo izašli i pred stručnu, i pred međunarodnu javnost i sve ljude koji žive u ovom regionu”, kazao je Vučković.\nUticaj i uloga lokalnih medija mogu da budu od velikog značaja i pomoći za ostvarivanje ciljeva uključivanje šire javnosti tj. zajednice.\nZaokupljeni svakodnevnim egzistencijalnim problemima, bezbednosnom situacijom i jurnjavom za novcem, tema kulturnog nasleđa je zapostavljena i ovakvi okrugli stolovi moraju da se održavaju u kontinuitetu, kako se ne bi sveli samo na pokušaj, smatra Ivana Vanovac, novinar lokalnog radija.\n“Rekla bih da građani često ne prave razliku između kulturnog nasleđa uopšte, kulturnog nasleđa srspkog naroda, kulturnog nasleđa Srbije, ne znaju šta uopšte članstvo u UNESCO znači, ne znaju šta time dobijamo, a šta gubimo, tako da nemaju te neke osnovne informacije kako bi mogli da formiraju stav da li Kosovo treba da uđe u UNESCO ili ne treba”, rekla je Ivana Vranovac.\nOkrugli sto o problemima i perspektivi kulturnog nasleđa Srba na Kosovu u Severnoj Mitrovici je poslednji u seriji od tri javna skupa koji su održani u Leposaviću i Gračanici za prethodna četiri meseca, kazao je menadžer projekta Aleksandar Miletić.\n“Projekat ima za cilj da se vidi stav srpske zajednice prema kulturnom nasleđu, posebno nakon pokušaja prijema Kosova u UNESCO,da se istraži kakav je stav srpske zajednice ukoliko Kosovo ipak u nekoj budućnosti bude primljeno u ovu organizaciju i da li i na koji način kulturno nasleđe treba da bude tema budućih pregovora u Briselu”, rekao je Miletić najavljujući skorašnju prezentaciju rezultata istraživanja javnog mnjenja sa anketiranim predstavnicima srpske zajednice koja je u pripremi i biće organizovana na samom kraju projekta.\nProjektom je takodje predviđena produkcija deset radijskih emisija u formi intevjua gde su gosti bili istaknute licnosti iz srpske i albanske zajednice, a emitovane su na lokalnim radio stanicama.\nProjekat “Srpsko kulturno nasleđe na Kosovu – problemi i prespektive” finansijski je podržala Kosovska fondacija za otvoreno društvo KFOS.


RTS :: Vučić: Neće odlučivati ni partije ni mediji ko će šta da radi u MUP-u\nPolitika Vučić: Neće odlučivati ni partije ni mediji ko će šta da radi u MUP-u\nnedelja, 17. okt 2021, 12:14 -> 19:36\nVučić: Neće odlučivati ni partije ni mediji ko će šta da radi u MUP-u\nAleksandar Vučić je na pitanje povodom informacije da se načelnik Odeljenja za suzbijanje narkotika Slobodan Milenković premešta na mesto inspektora u odeljenje za ratne zločine, kao i pitanje da li je to neka vrsta kazne za Jovanjicu, rekao je da nema pojma o tome da li ga premeštaju ili ne.\n"Upoznao sam ga kada su ga Dijana Hrkalović i Nebojša Stefanović predložili za neku nagradu. Ja mu je uručio", objasnio je Vučić.\nKazao je da je jasno iz onoga što rade pojedini mediji, i posebno, rekao je, što politički mešetari iz raznih stranaka žele da kadriraju po MUP-u i BIA u skladu sa političkim orijentacijama.\n"Toga ne sme da bude. Profesionalne vrednosti koje neko poseduje moraju da budu jedini kriterijum. Ne mogu da odgovorim na pitanje jer ne znam da li se to događa. To nije moj posao, a još manje N1 ili političara. Prepustio bih to policiji ili BIA", kazao je.\nKada je reč o predmetu Jovanjica, istakao je da ako postoji bilo čija krivica, ti ljudi će odgovarati i podsetio da su neki proveli dve godine u pritvoru.\nIzrazio je uverenje da će sud doneti presude na osnovu dokaza.\n"Što se tiče svega drugog, a postoji drugi deo, a to su sve one stvari koje nemaju veze sa izvršenjem tog dela, već drugih dela, a to su nesnosne i besmislene laži koje dve godine slušam", rekao je.\nVučić je kazao da je, kada ga je Stefanović obavestio o Jovanjici, rekao "uhapsite sve".\n"Priču o umešanosti moje porodice i lično neću da dopustim. Neću da dopustim da te laži opstanu ne samo u javnom promentu, već i političkom diskursu. Nikada te ljude nisam ni čuo ni video", ponovio je.\nVučić je kazao da takve stvari nije čuo ni od Milenkovića, niti je to rekao bilo ko iz policije, pa ne zna što bi mu se i zbog čega, neko svetio.\n"Ako se nekom neko dopada na N1 to ne znači da ne sme da bude na nekom drugom mestu, ili ako im se ne sviđa da ne treba da napreduje", naglasio je predsednik.\n"BIA u funkciji zaštite države, a ne bilo koje partije"\nVučić je izjavio da pripadnici BIA nisu u funkciji zaštite bilo koje partije, već isključivo zaštite državnih i nacionalnih interesa.\nPoručio je, takođe, da se s druge strane, oni policajci i pripadnici BIA koji učestvuju u izvršenju krivičnih dela procesuraju i kažnjavaju.\n"Svakog dana ili nedelje po jedan je uhapšen, procesuran ili osuđen. Tako se to radi u svim normalnim zemljama sveta, kao i kod nas. Sud odlučuje da li su krivi ili nisu i sve je čisto kao suza", izjavio je Vučić.\nNa pitanje novinara zašto danas na predstavljanju aktivnosti BIA nije bilo ni reči o Jovanjici, s obzirom na to da su pojedini pripadnici ove agencije na optužnici Jovanjice 2, odnosno da su direktno sarađivali sa podzemljem, Vučić je rekao da je taj problem rešen i da su ti ljudi procesuirani.\n"Ako neko učini krivično delo, procesuirate ga. Ti ljudi su uhapšeni i procesuirani i kakav problem sad postoji: da ih streljamo ili je sud dovoljan", zapitao je Vučić.\nIstakao je da je sud dovoljan, da tužilac podiže optužnicu, zatim ide proces, kao i da sudija, u skladu sa zakonom, donosi presudu.\n"Ljudi iz BIA su se pohvalili svojom najvećom akcijom u kojoj su učestovali, hapšenjem najmonstruoznijih ubica, koja ne bi bila moguća bez učešća hrabrih policajaca iz MUP-a", naveo je predsednik.\nKada je reč o slučaju Jovanjica izjavio je da bi i on "imao razna pitanja da postavi".\n"Imao bih ja razna pitanja da postavim: zašto neko nije sačekao da se vidi kome ide marihuana i ko je glavni u tom lancu i da vidimo ko su ti najveći narko-dileri, ima tu mnogo pitanja", rekao je Vučić.\nNaglasio je da niko ne može da kaže ništa o učešću vrha države u slučaju Jovanjica na bilo koji način, te da se tu samo radi o napadu na njega kao predsednika države, ali i na sve naše bezbednosne službe.\n"Što se tiče optužbi za uplitanje vrha države, apsolutno ga nije bilo i sve je zasnovano na neistinama, ničega nije bilo od početka", naveo je Vučić.\nKazao je da je ponosan na pripadnike BIA koji nisu učinili niti jedno krivično delo, a da će oni koji jesu odgovarati.\n"Srbija je suverena, samostalna i nezavisna država i u skladu s tim je snaga BIA veoma značajna za nas. BIA doprinosi da Srbija bude mnogo uspešnija. BIA je veoma poštovana u celom svetu zbog profesionalizma, hrabrosti i posvećenosti. Ovi ljudi se bore na dnevnom nivou i uvek su u funkciji ne zaštite neke političke partije, već zaštite državnih i nacionalnih interesa", istakao je Vučić.\nBezbednosno-informativna agencija obeležava 122. godišnjicu osnivanja Odeljenja za poverljive policijske poslove i 19 godina od osnivanja BIA.


Viši sud - O višem sudu\nPočetna > O višem sudu\nOsnivanje višeg suda\nSlužba za pomoć i podršku svedocima i oštećenima\nSudskim poslovnikom propisano je da pravnu pomoć građanima pružaju sudovi, u skladu sa zakonom i Sudskim poslovnikom, pa je tako svaki sud dužan da van sudskog postupka, na mestima posebno određenim i vidno označenim u zgradi suda, građanima, bez obzira na imovno stanje ,da opšte pravne informacije i početan pravni savet (o pravnom statusu osobe, o mogućnostima postizanja mirnog rešavanja spora, informacije koje se odnose na sam postupak pred sudom i pojedine faze postupka, o nadležnosti suda, pojedinim pravilima postupka, troškovima postupka, načinu i mestu izvršenja odluke, o mogućnosti ostvarivanja prava na besplatnu pravnu pomoć, kao i o pravu na obaveznu odbranu).\nPravnu pomoć mogu pružati sudijski pomoćnici i drugo sudsko osoblje, u sudu u skladu sa poslovima koje obavljaju.\nOdređene informacije se mogu objavljivati štampanjem, javnim objavljivanjem ili uručivanjem pisanog teksta u zgradi suda ili u sredstvima javnog informisanja (veb stranica ili na drugi pogodan način).\nŠto se tiče pružanja pravne pomoći u određenim postupcima koji se vode pred sudom, Sudskim poslovnikom je regulisano da:\n- u građanskom postupku, sud može dostaviti pisano obaveštenje koje sadrži: pouku o pravu na oslobođenje od plaćanja troškova postupka, pravu na besplatnu pravnu pomoć i besplatno zastupanje, pravu na besplatnog tumača, medijaciju i slično. Ovo obaveštenje se može dostaviti uz poziv za pripremno ili prvo ročište za glavnu raspravu, kao i u postupku prethodnog ispitivanja tužbe, ukoliko sud proceni da je to potrebno.\n- u krivičnom postupku, sud može dostaviti pisano obaveštenje osumnjičenom odnosno okrivljenom, pre prvog saslušanja, kojim ga obaveštava o njegovim pravima prilikom saslušanja (pravu na odbranu, branioca, odnosno postavljenje obaveznog branioca, da u postupku koristi jezik koji razume, prevodioca i tumača, poverljiv razgovor pre saslušanja), u skaldu sa odgovarajućim odredbama procesnog zakona.\nOstale oblike pravne pomoći, koji se odnose na sastavljanje tužbi, žalbi i drugih podnesaka, te zastupanje pred sudom, pružaju advokati, odnosno službe pravne pomoći koje se osnivaju u jedinicama lokalne samouprave, u skladu sa zakonom.


Hitno procesuirati onlajn pretnje i verbalno nasilje nad Martinom Mlinarević - Dijalog.net\nNaslovna Civilno društvo Hitno procesuirati onlajn pretnje i verbalno nasilje nad Martinom Mlinarević\nBeograd, 22. avgust 2019. – Regionalna platforma Zapadnog Balkana za zagovaranje medijskih sloboda i bezbednosti novinara, koja zastupa više od 8.000 članova, najoštrije osuđuje verbalno nasilje i pretnje Martini Mlinarević, blogerki i publicistkinji iz Bosne i Hercegovine.\nRegionalna platforma poziva policiju i nadležne pravosudne organe da hitno istraže ovaj slučaj i kazne osobe koje pozivom na nasilje i govorom mržnje ugrožavaju njenu sigurnost.\nMartina Mlinarević je izložena višednevnom, brutalnom nasilju i pretnjama putem društvenih mreža, nakon što je objavila da je naprasno otkazano predstavljanje njenog romana „Huzur“ na tradicionalnom festivalu kulture u zapadnohercegovačkom gradiću Čitluku.\nUčešće Mlinarević na ovom festivalu je otkazano zbog pritisaka sponzora i osoba bliskih vladajućim strukturama u Hercegovini, koji su od organizatora festivala tražili otkazivanje promocije, iako je ona najavljena u festivalskom programu i svim materijalima pripremljenim za ovu manifestaciju.\n„Ponavljanje pretnji, govora mržnje i ugrožavanja sigurnosti Martine Mlinarević i njene porodice pokazuju kako policijske strukture i pravosudne institcije u ovoj državi ne rade efikasno na suzbijanju onlajn nasilja. Naprotiv! Izostankom efikasne reakcije, kažnjavanja nasilnika i onih koji šire mržnju, ove institucije ohrabruju i generišu novo nasilje, što predstavlja direktno ugrožavanje i ograničavanje slobode izražavanja u Bosni i Hercegovini“, rekao je Marko Divković, predsednik Udruženja BH novinari.\nOn je posebno naglasio kako se „u ovom slučaju radi i o političkoj cenzuri i uspešnom pokušaju zaustavljanja kritičkih glasova protiv postupaka i odluka javnih zvaničnika u Hercegovini, čime se najozbiljnije dovode u pitanje politička debata i pluralizam mišljenja u celoj BiH“.\nRegionalna platforma još jednom naglašava važnost slobode izražavanja i pluralizma informacija za razvoj demokratskog društva i poštovanje prava građana da budu informisani o pitanjima od javnog značaja.\nU skladu s tim, Platforma će obavestiti sve evropske institucije o ovom incidentu i zatražiti njihovu intervenciju u sferi zaštite slobode govora i mišljenja u regiji Zapadnog Balkana.\nOznakeMartina MlinarevićmedijiRegionalna platforma\nPrethodno Slovenački premijer želi drugi blok nuklearne centrale Krško\nSledeće UNS pozvao međunarodne novinarske organizacije da podrže zahteve Maje Pavlović\nTop Tags Civilno društvo Društvo OCD vladavina prava evropske integracije istraživanje Evropska komisija mediji Vlada Republike Srbije mladi ljudska prava Srbija i Evropska unija lokalna samouprava konkurs Evropska unija


Đukanović: Branićemo Crnu Goru svim sredstvima - NASLOVI\n14/04/2021 14/04/2021 537\nCrnogorski predsednik Milo Đukanović poručio je da će od velikosrpskog nacionalizma braniti Crnu Goru svim sredstvima, ali i da veruje da će to učiniti u institucijama, prenela je agencija Beta.\n“Velikosprski nacionalizam pokušava da pod novim motom “srpskog sveta” maligno utiče na Crnu Goru, ne odustajući od Velike Srbije kao projekta kojem je samo promenjeno ime”, kazao je Đukanović u intervju za Televiziju Crne Gore.On je rekao da je Crna Gora za vrlo kratko vreme od zemlje pouzdane stabilnosti i ekonomskog prosperiteta i zemlje koja gaji multikutluralizam postala zemlja koja se opisuje kao potencijalno žarište na Zapadnom Balkanu.\nOn je rekao da je odgovoran čovek i da ne želi Crnu Goru u haosu kojom će se upravljati van institucija, prenosi Beta.\nPored blokada saobraćajnica, Crnu Goru potresa i kriza unutar vladajuće koalicije a povodom izjave ministra pravde Vladimira Leposavića kojom je doveo u sumnju genocid u Srebranici.\nNakon toga je premijer Krivokapić zatražio njegovu ostavku a nakon toga i smenu u Skupštini. Međutim, Demokratski front i Demokrate, koji čine okosnicu vladajuće većine, poručile su da neće podržati razrešenje ministra zbog njegovih izjava o Srebrenici.


Udvostručen profit Alfa Plama › Made-in-Germany.rs\nSrpska kompanija „Alfa Plam“ iz Vranja, koja proizvodi grejna tela, povećala je u prethodnoj godini svoje prihode iz poslovanja za 16 posto, na 4,6 milijardi dinara, dok joj je neto dobit odskočila za čak 93 posto.\nObjavljeni rezultati poslovanja ovog preduzeća, čijim se akcijama trguje na Standard Listingu Beogradske berze, pokazali su da je neto dobit sa 392,2 porasla na 765,3 miliona dinara. Ukupna aktiva kompanije zabeležila je u 2014. godini rast od 11,6 posto, dostižući iznos od nepunih 6,9 milijardi dinara.\nKratkoročne obaveze kompanije takođe su povećane za 33,1 posto, na 931,2 miliona dinara, uglavnom zbog rasta obaveza iz poslovanja, objavljeno je na sajtu brokerske kuće „Sinteza invest“, prenosi agencija „Tanjug“.\nAkcije Alfa Plama porasle su tokom prošle godine za skoro 52 procenta, dok rast cene od početka godine na Beogradskoj berzi iznosi 17,1 posto, pa po trenutnoj ceni od 22.320 dinara po akciji, tržišna kapitalizacija vranjske kompanije iznosi 3,9 milijardi dinara (približno 32,4 miliona evra).\nOd MiG na 07/04/2015 / Energetika, Finansije, Investicije, Proizvodnja, Tehnologija / Ostavite komentar


Predsednik Moldavije: Prvi ću na sebi isprobati rusku vakcinu - Sputnjik Srbija\n04:13 16 Januar 2021\n09:01 21.08.2020 (osveženo 09:04 21.08.2020) Preuzmite kraći link\nPredsednik Moldavije Igor Dodon izjavio je da je spreman da prvi na sebi isproba rusku vakcinu protiv virusa korona i dodao da se nada da će ona uskoro biti dostupna i moldavskim građanima.\n„Razgovarao sam sa ruskim kolegama po pitanju vakcine, budući da ona sad prolazi proceduru testiranja. Kada sam o njoj pričao u Moldaviji, shvatio sam da ovde ima veliki broj skeptika. Zato i želim da vam kažem da sam spreman da budem prvi građanin Moldavije koji će na sebi da isproba rusku vakcinu“, napisao je Dodon na svojoj Fejsbuk stranici.\nMoldavski predsednik je ocenio i da hoće to da uradi za „dobrobit svih građana“ kako bi vakcina što pre bila dostupna u širokoj upotrebi.\nMediji podsećaju da je u Moldaviji ukupno registrovano 31.937 slučajeva virusa korona, od kojih je 921 sa smrtnim ishodom.\nU toj zemlji je vanredno stanje i dalje na snazi, a to između ostalog podrazumeva zabranu javnih okupljanja i obavezno nošenje maski.\nIgor Dodon, virus korona, vakcina, Rusija, Moldavija


"Meggle" za digitalizaciju otkupa ulaže 10 miliona KM\n/ Izaberi grad / Bihać / “Meggle” za digitalizaciju otkupa ulaže 10 miliona KM\nnezavisne.com23.04.2018. u 10:21\nKompanija “Meggle” uložiće u naredne dvije godine deset miliona maraka u razvoj i povećanje obima proizvodnje svoje mljekare u Bihaću, potvrdio je Marijan Vučak, direktor ove njemačke kompanije za jugoistočnu Evropu.\nPrema njegovim riječima, tri miliona maraka biće uloženo u razvoj primarne poljoprivredne proizvodnje na području Unskosanskog kantona, a krajnji cilj svega je digitalizacija otkupa mlijeka.\n“To znači da ćemo imati kompletan nadzor i kontrolu nad cjelokupnom infrastrukturom otkupa mlijeka. Cijeli taj sistem biće digitalno uvezan tako da ćemo moći pratiti kompletan put sirovine od farme do mljekare”, istakao je Vučak.\nPrema njegovim riječima, na ovaj način će u narednim godinama na području Unskosanskog kantona zaživjeti svi potrebni standardi u vezi s proizvodnjom mlijeka koji važe u Evropskoj uniji.\n“Sve to će doprinijeti konkurentnosti naših mliječnih proizvoda, ali i ukupnom razvoju mljekarstva na ovim prostorima”, kazao je Vučak.\nInače, ova mljekara, koja je najveći otkupljivač mlijeka na području USK, bilježi konstantan porast proizvodnje. U toku prošle godine od proizvođača je otkupljeno i prerađeno oko tri miliona litara mliijeka, što je povećanje od šest posto u odnosu na 2016. godinu.\n“Poslije nekoliko godina, u kojima smo bilježili pad proizvodnje mlijeka, imamo tendenciju porasta, što raduje. Tome je svakako pogodovala i naša politika postepenog povećanja otkupnih cijena, čime je stabilizovana proizvodnja mlijeka”, kaže direktore Mljekare “Meggle” u Bihaću Kemal Hrnić. Prema njegovim riječima, prije nekoliko mjeseci započeli su proizvodnju maslaca, čime su postala jedina mljekara u sastavu kompanije “Megle” u jugoistočnoj Evropi koja proizvodi taj mliječni proizvod.


Ekskluzivno: bivši britanski premijer Toni Bler, šesnaest godina posle bombardovanja Srbije, dobio je priliku da komada i rasprodaje velika srpska preduzeća\nUgovor sa zlotvorom\nKao u najcrnjim horor-filmovima, u kojima zločinac nanovo smišlja nove metode zločina, tako se i bivši britanski premijer Toni Bler pojavio u Srbiji, na poziv Aleksandra Vučića, da sa njim zajedno učestvuje u likvidaciji poslednjih velikih državnih kompanija, kao što su EPS, Telekom, Železnice Srbije, Srbijagas...Mada je još 2014. godine, Vučić dao izjavu da mu je "Bler preskup", ipak je zavukao ruku u budžet Srbije da ga plati, a javnost je pokušao da prevari pričom o tome da Blera i njegovu kompaniju "finansiraju Arapi". Mediji širom sveta su ostali zapanjeni Vučićevom odlukom, jer je Toni Bler označen kao ratni zločinac čak i u Velikoj Britaniji. Uprkos činjenici da je Bler zagovarao i kopnenu intervenciju uz prateće bombardovanje Srbije, zahvaljujući Vučiću dobio je priliku da se sada bavi komadanjem i rasprodajom najvećih srpskih preduzeća.\nSa druge strane, članovi srpske delegacije su u skladu sa instrukcijama predsednika Vlade Aleksandra Vučića, sve to saslušali i klimali glavom. Naime, kako Tabloid saznaje, privatizaciji velikih sistema prethodiće rasparčavanje EPS-a, Železnica Srbije, Srbijagasa i Telekoma. Taj posao biće poveren stručnim timovima iz kabineta Aleksandra Vučića. Ali, tim timovima neće samostalno upravljati Vučić, već konsultantska kuća bivšeg britanskog premijera Tonija Blera!\nPlan je da za potrebe formiranja timova, u Vučićevom kabinetu bude primljeno u stalni radni odnos pedesetak novih ljudi. Ukoliko plan zaživi , Vučić će imati najmasovniji i najskuplji kabinet na svetu! Plate tih ljudi kretaće se od četiri hiljade evra za članove timova, dok će vođe grupa primati sedam hiljada evra mesečno, plus bonuse! Ukoliko bi svi imali najnižu platu, od pet hiljada evra, na njihove zarade iz budžeta bi se trošilo 250.000 evra mesečno, odnosno tri miliona evra godišnje, ne računajući zdravstvene i druge doprinose. Sa bonusima i većim platama za vođe timova, troškovi će iznositi više od pet miliona evra.\nVučićevi "stručni timovi" planirali su smanjenje budžetskih rashoda koje će sprovesti tako što će bez milosti otpuštati radnike državnih firmi i državne administracije. Ovim timovima upravljaće konsultantska kuća bivšeg britanskog premijera, Tonija Blera. Troškove će, navodno, plaćati Vučićevi prijatelji iz Ujedinjenih Arapskih Emirata, što će im obezbediti povlašćen položaj prilikom privatizovanja delova srpskih firmi, koje će raskomadati članovi njegovog kabineta. Prema pisanju stranih i domaćih medija, Vlada Srbije je otkupila od organizacije "Toni Bler asošijets" model rada kabineta premijera, koji funkcioniše pomoću "deliveri junita" (delivery unit), odnosno osoba ili timova, koji su zaduženi za ispunjavanje ciljeva u različitim oblastima i za povezivanje svih institucija koje su angažovane na istim projektima.\nU Vučićevom kabinetu se planira formiranje pet podgrupa - za infrastrukturu, privatizaciju javnih preduzeća, direktne strane investicije, državnu upravu i poljoprivredu. Timovi su unutar sebe podeljeni po konkretnim projektima. Predstavnici Blerove organizacije biće zaduženi da vrše nadzor formiranja timova u kabinetu premijera Vučića i kontrolišu njihov rad, dok predstavnici Vlade rade na izboru ljudi koji će biti angažovani na tim poslovima.\nMMF, EU, odnosno političari i službenici EU, Komisije EU, Evropske centralne banke nezadovoljni su činjenicom da EPS još uvek nije transformisan u akcionarsko društvo zbog čega ga je i dalje ne moguće privatizovati. Nemačke kompanije su zainteresovane da kupe neke delove, saopšteno je još ranije službenicima Srpske Vlade. Pomenute evropske ličnosti i institucije, ne podnose činjenicu da se konstantno pojavljuju zahtevi radnika poput onih iz KSR-a koji traže da se vrate nazad u sistem Železnice. Planovi koje, kako kažu iz EU, treba da prihvatimo, su smanjivanje, gašenje ili privatizacija velikih sistema umesto njihovog uvećavanja.\nPrema saznanjima do kojih je došao Tabloid, timovi koje će formirati Bler i Vučić, treba da Železnicama Srbije postepeno ukinu sve subvencije. Ukidanjem subvencija, za ovo preduzeće sa viškom zaposlenih i rashodima većim od prihoda, jedino rešenje biće u tom slučaju stečaj. Prema važećim propisima, iz firmi u stečaju, moguće je otpuštati radnike i bez otpremnina! Železnice bi u stečaju bile podeljene na firme koje se bave transportom robe i transportom putnika, jedna firma bi bila vlasnik železničke mreže, odnosno šina, a pored ovih bile bi osnovane još dve kompanije. Radna grupa bi potom predložila izmene zakona, tako da i infrastruktura može da bude predmet privatizacije.\nMeđu političarima u EU, postoje oni koji smatraju da možda nije toliko bitno da se od Srbije traži priznanje Kosova, koliko je bitno da se ljudi bliski Kremlju, marginalizuju u oblasti energetike, kao i da se stane na put širenju ruskog kapitala u Srbiji. U skladu sa tim, Blerovi ljudi će se maksimalno potruditi da u kompanijama koje treba da budu formirane, ne bude ljudi bliskih Rusima. Toni Bler je pre izvesnog vremena u Beogradu savetovao Vučića da primeni novi model funkcionisanja u državnim firmama, koji omogućava rasparčavanje i rasprodaju firmi i tom prilikom mu je skrenuo pažnju na problem sa Srbijagasom, odnosno na ono šta Britanci vide kao problem.\nBler i Vučić su kasnije u javnost izašli sa pričom da će nameravani poslovi i dogovorene investicije i projekti u različitim oblastima biti efikasnije obavljeni, primenom novih modela, ne ističući da, kada kažu investicije, zapravo misle na kupovinu rentabilnih delova javnih preduzeća za male pare. Komadanje srpskih javnih preduzeće u skladu sa Blerovim scenariom, nigde neće biti tako teško kao u EPS.\nSa druge strane, naprednjaci nisu uspeli ni da ispune zahtev MMF-a, da se kompletan EPS, transformiše iz javnog u akcionarsko društvo. Ovakav propust znači da je formalno pravno nemoguće privatizovati ovu kompaniju. Po zakonu, ne može se prodavati javno preduzeće, već se EPS i druge elektroenergetske kompanije prvo moraju prevesti u akcionarska društva poput Telekoma i Naftne industrije Srbije. Jedan od predloga MMF-a, za koji je Tabloid saznao je da se putem međuržavnog sporazuma, u vlasničko-upravljačku strukturu EPS uvede manjinski partner.\nJedan od razloga zašto su Bler i MMF posebno zabrinuti je i taj što se sa otpuštanjem dve trećine radnika u zavisnim firmama EPS-a, neće početi ove godine. Ipak, kako upućeni tvrde, tim koji Bler i Vučić zaduže za EPS, imaće i olakšavajuću okolnost, a to je činjenica da postoje dobra veza između najuticajnijih srpskih tajkuna u oblasti energetike, Vuka Hamovića, Vojina Lazarevića, Vučićevog kuma Nikole Petrovića i ljudi koji su u Britaniji bliski sa Tonijem Blerom. Ovo bi moglo da znači da će Blerov tim iz Vučićevog kabineta biti upućen na saradnju sa ljudima u EPS, koje su tamo postavila ova tri moćna čoveka.\nProvera je urađena tako što je policiji dat njegov broj pasoša, i kao adresa u Srbiji naveden je hotel u kome ovde boravi. Vrlo brzo, policija nam je saopštila da Orešić ne prolazi kaznenu evidenciju Srbije. Sa tim papirom, on je imenovan na mesto direktora snabdevanja i niko se nije setio da zatraži proveru Orešića preko Interpola ili kod slovenačkog MUP-a, objašnjava Tabloidov sagovornik koji ima saznanja o imenovanju ovog direktora.\nPojedini zainteresovani privredni i finansijski krugovi se pitaju i ko mu plaća smeštaj u hotelu, jer on ni posle nekoliko meseci od kada je došao u Srbiju još uvek nije iznajmio stan niti kuću, već živi svo vreme u hotelu, gde doručkuje ruča i večera, osim kada ima planirane poslovne obroke. Nema dokaza da njegove sportske aktivnosti i hotelski smeštaj plaća Vuk Hamović, ali svi sa pravom sumnjaju da će sa mesta direktora u EPS-u, na koje je imenovan, činiti usluge nekome ko ga finansira.\nUkoliko pokušate da logički zaključite ko je taj kome bi on mogao činiti usluge, napravićete spisak mogućih kandidata po sistemu ko su osobe koje on poznaje, a da posluju sa EPS-om. Na prvo mesto tog spiska, možete slobodno da stavite Vuka Hamovića. Istina, logička zaključivanja nisu i sudski dokazi. Niti činjenica da Hamović ima poslove u Britaniji i da tamo poznaje mnogo uticajnih ljudi, može biti dokaz da će on profitirati od timova koje zajedno sastave bivši predsednik Vlade Velike Britanije, Toni Bler i predsednik Srpske Vlade Aleksandar Vučić.\nKako navode U pitanju je pravi primerak novokomponovanih kadrova u vrhu EPS, Oni bez trunke savesti morala i znanja pelješe najveću srpsku kompaniju, a time i građane srbije. Taj lik i prosto obožava da plaća konsultantske kuće i da za njihove usluge troši više miliona evra godišnje. To je upravo i dokaz da nema znanje i organizacione sposobnosti, navode nezadovoljne kole u svojim opisima ovog mladog direktora.\nOd kako je javnost u Srbiji saznala da će Aleksandar Vučić dovesti bivšeg britanskog premijera Tonija Blera i njegovu kompaniju da "usmerava" Vladu Srbije, iz Vlade Srbije je plasirano više dezinformacija koje su imale smisao da dovedu u zabludu građane Srbije. Jer, predstavljeno je kako Bler i njegova kompanija dolaze sa zadatkom da "usmeravaju" Vladu Srbije, ali ne i da Bler, preko svojih službenika, preuzme kontrolu nad privatizacijom preduzeća u Srbiji.\nVučićeva ideja da angažuje bivšeg britanskog premijera Tonija Blera i njegovu kompaniju za poslove u Vladi Srbije, nije od juče. I nije Bler bio jedini kandidat za to mesto...\nNaime, u broju od 30. juna 2014. godine, britanski dnevni list "Dejli Mejl" (Daily Mail), objavio je tekst u kome je je rečeno da će premijer Srbije Aleksandar Vučić, umesto Tonija Blera, koji je "preskup", za svoga savetnika pozvati lorda Pitera Mendelsona, laburistu, koji bi trebao da mu pomogne oko poslova pridruživanja Evropskoj uniji.\nDa bi pokazao koliko je Vučiću bilo stalo do Blera, "Dejli Mejl" se poslužio i njegovim izjavama o bivšem britanskom premijeru, koje su prepune neverovatnih pohvala, poput: "On je jedna od najpametnijih osoba koje sam sreo u životu..." i "On je najbolji motivator koga sam u životu video. Neki zlobnici bi rekli da je pripadnik tamne strane, ali on je izuzetno snažna i nepokolebljiva ličnost, neustrašiv, uticajan i može da izvrši pravi pritisak."\nTekst "Dejli Mejla" završava se vestima iz Beograda, gde se kaže da su mnogi građani Srbije iznenađeni korelacijom Vučić-Bler, pošto je bivši premijer Britanije podržao vazdušne napade NATO-a 1999. godine za vreme konflikata na Kosovu: "...Gospodin Vučić, koji je premijer Srbije od aprila ove godine, bio je ministar informisanja u ubilačkom Miloševićevom režimu. Lično je inicirao zakone kojima je ućutkivao novinare, praktično im stavivši brnjicu preko usta. Jednom prilikom je čak imao i zabranu pristupa zemljama EU, ali je nedavno promenio svoj politički kurs i postao snažan borac i predvodnik Evrointegracija".\nŠesnaest godina nakon operacije „Saveznička snaga", ne treba zaboraviti zločinačke poslove Tonija Blera ni njegovu izjavu iz 1999. godine, dok je lično agitovao (23. Marta 1999. godine, u britanskom parlamentu) da se Beograd i cela Srbija bombarduju: "...Moramo se pokrenuti kako bismo zaštitili hiljade nevinih ljudi, žena i dece od humanitarne katastrofe!".


Diskriminatorska odluka o kažnjavanju povratničke djece u RS – The Balkantimes Press\nDiskriminatorska odluka o kažnjavanju povratničke djece u RS\n06/01/2021 Balkantimes.Press\t813 Viewsdiskriminatorska odluka, Dževad Mahmutović, kažnjavanje učenice, Petar Kočić, Zamjenik ministra za ljudska prava i izbjeglice BiH\nZamjenik ministra za ljudska prava i izbjeglice BiH Dževad Mahmutović ocijenio je diskriminatorskim i neosnovanim kažnjavanje povratničke djece u Republici Srpskoj, a koja su odlukom direktorice OŠ “Petar Kočić” kažnjena smanjenjem vladanja zbog odsustva sa nastave 25. novembra 2020. godine, na Dan državnosti Bosne i Hercegovine.\n– Riječ je o svjesnom ignoriranju i nepoštivanju važećih zakona BiH koji su na snazi, konkretno Zakona o proglašenju 25. novembra Danom državnosti BiH, a kojim je određeno da “na Dan državnosti državni organi, preduzeća i druga pravna lica ne rade” – naveo je Mahmutović u pismu upućenom direktorici OŠ “Petar Kočić” Mevlidi Dervišefendić i članovima Školskog odbora.\nDirektorica škole kod Doboja kaznila učenicu jer za Dan državnosti nije došla u školu\nMahmutović podsjeća da je Ustavni sud BiH, rješavajući zahtjev 30 poslanika Narodne skupštine RS, donio odluku kojom je konstatirao da je Zakon o proglašenju 25. novembra Danom državnosti Bosne i Hercegovine donesen 6. marta 1995. godine kada je Republika BiH bila međunarodno priznata država i članica Ujedinjenih naroda.\nPodvlači da je Ustavni sud ocijenio kako 25. novembar kao datum, čije se obilježavanje kao državnog praznika nastavilo u BiH i nakon raspada bivše Jugoslavije, ima simboliku kolektivnog zajedničkog sjećanja koje može doprinijeti jačanju kolektivnog identiteta kao vrijednosti koje imaju poseban značaj u multietničkom društvu koje se zasniva na uvažavanju i poštovanju različitosti kao osnovnih vrijednosti modernog demokratskog društva.\n– U Odluci Ustavnog suda BiH je posebno naglašeno da “načelo kolektivne jednakosti konstitutivnih naroda nameće obavezu entitetima da ne diskriminiraju, u prvom redu, one konstitutivne narode koji su, u stvarnosti, u položaju manjine u odgovarajućem entitetu” – istaknuo je zamjenik ministra za ljudska prava i izbjeglice BiH.\nOn smatra očitim da je na sramnom primjeru iz OŠ “Petar Kočić” izricanjem kazne smanjenja vladanja učenicima koji su bili odsutni sa nastave na Dan državnosti BiH došlo do kršenja temeljnih principa vladavine prava koja podrazumijevaju obavezu poštivanja i usklađenosti nižih zakona i drugih propisa sa zakonima i propisima na višim nivoima vlasti.\n– Umjesto poštivanja važećeg Zakona o proglašenju 25. novembra Danom državnosti BiH koriste se najrigidnije mjere kažnjavanja onih koji Zakon poštuju i koji slave navedeni državni praznik, a što ne smije biti prešućeno, niti će ostati bez reakcije – podvukao je Mahmutović.\nNaglašava da će biti pružena sva potrebna podrška povratnicima čija djeca su žrtve diskriminacije u vidu pravne, stručne i svake druge vrste pomoći kako bi se suzbile ovakve i slične retrogradne pojave u svakom dijelu Bosne i Hercegovine, bez izuzetka.\n– Vas koji kršite zakone i ne poštujete državu u kojoj živite ćemo represivnim metodama prisiliti na to. Zaštita prava svih građana, a pogotovo povratnika kao najugroženije kategorije, te poštivanje zakona države obaveza je svih i u svakom dijelu BiH, pa tako i u entitetu RS – zaključio je Dževad Mahmutović.


2010 | Savez samostalnih sindikata Kragujevac\nSva dešavanja u 2010-toj godini\n31.12.2010. Saopštenje za javnost povodom prihvatanja Protokola fabrike „Zastava automobili“\nPrihvatanjem Protokola kojim se reguliše socijalni program za više od 1500 preostalih radnika fabrike „Zastava automobili“, koji je iznuđen od Sindikata, prestaje da postoji fabrika koja je najznačajnije doprinela modernom razvoju Kragujevca.\nTime je na volšeban način sva odgovornost prebačena na one koji su najmanje odgovorni, a to su radnici, dok oni koji su decenijama neuspešno rukovodili ovom fabrikom uz podršku političke elite, ostali su i dalje dobro zbrinuti na državnom budžetu.\nOvim je okončana jedna epoha u razvoju Kragujevca, ostale su i neizvesne sudbine hiljade radnika i uvereni smo, kod većine kragujevčana, zebnja za budućnost našeg grada.\n30.12.2010. Okončan protest radnika „Zastava automobili“\nKasno sinoć u Skupštini grada prekinut započeti protest radnika „Zastava automobili“ nakon najnovije informacije iz Ministarstva ekonomije i regionalnog razvoja.\nNaime, radnici njih preko 900 i rukovodstvo Sindikata „Zastava automobili“, prihvatili su socijalni program Ministarstva za zaposlene koji postaju tehnološki višak sa tom izmenom da će prve godine primati naknadu od 22 hiljade dinara, a u drugoj godini 19 hiljada dinara, uz već ponuđenih 300 Eura po godini staža i mogućnošću da obave prekvalifikaciju preko Nacionalne službe za zapošljavanje u potrazi za novim poslom.\nNa taj način je okončana i razrešena agonija svih onih radnika koji nisu mogli da nađu posao u FAS-u.\n29.12.2010. Radikalizovan protest radnika „Zastave“ Protest se nastavlja u Zgradi Skupštine grada\nViše stotina radnika „Zastave“ na današnjoj trećoj po redu javnoj sednici Samostalnog sindikata na platou ispred Skupštine grada nije prihvatilo predloge Socijalnog programajuče ponuđenog u Ministarstvu ekonomije i regionalnog razvoja pretstavnicima Samostalnog sindikata, koje im je saopštio predsednik Sindikata „Zastave“ Zoran Mihajlović.\nSocijalni program za zaposlene koji postaju tehnološki višak nudi: 20 hiljada dinara mesečne nadoknade naredne dve godine sa plaćenim porezima i doprinosima, istovremeno nudeći svima 300 Eura po godini staža, i preuzimanje troškova prekvalifikacije od Nacionalne službe zapošljavanja u tom periodu, pri čemu bi zastavini radnici imali prioritet u naknadnom zapošljavanju u FAS-u i njegovim kooperantima.\nNakon javnog izjašnjavanja o ponuđenim predlozima za rešenje nastale situacije, radnici su jednoglasno odbili predlog Ministarstva ekonomije i regionalnog razvoja, i ako ih je predsednik Sindikata „Zastave“ Zoran Mihajlovićš upozorio da ako ne prihvate ponuđenu opciju, mogu ostati i bez toga.\nListom svi radnici su zahtevali samo svoj posao, uprkos upozorenja šta im se može dogoditi ako odbiju predloge iz Socijalnog programa.\nZato je usled prethodnog dogovora, da u slučaju ne prihvatanja ponuđenih rešanja od resornog ministarstva odlučeno da se protest radikalizuje i nastavi u prostoru Skupštine grada, čime je iskazano jedinstvo članstva i rukovodstva Samostalnog sindikata „Zastave.\n28.12.2010. Protest radnika „Zastave“, ispred Skupštine grada – Hoćemo posao !\nDanas na platou ispred Skupštine grada okupilo se nešto preko hiljadu radnika „Zastave“ protestvujući protiv Odluke da će preko 800 radnika Zastave ostati bez posla, jer nisu bili uspešni na testovima za rad u kompaniji „Fiat automobili Srbija“, i najave ministra ekonomije i regionalnog razvoja Mlađana Dinkića da će radnici koji u Zastavi čekaju da dobiju posao od „Fiata“ ili njegovih kooperanata definitivno ostati bez radnog mesta.\nI na današnjem skupu zamenik predsednika Sindikata „Zastave“ Zoran Marković, je ponovio da su radnici izigrani od čelnika države za sve ono što su dogovorili i potpisali, i da je prosto neverovatno da u ovom trenutku važi samo reč jednog čoveka, aludirajući na ministra Mlađana Dinkića, tako da je sudbina radnika u njegovim rukama.\nPoručujemo da nećemo odustati od naših zahteva, da radimo i da od rada izdržavamo naše porodice. Poruka koja je došla od ministra ekonomije i regionalnog razvoja sve nas jako plaši, i istovremeno na taj način dovodi u sumnju čitav proekat sa „Fiatom“. Danas bi trebalo, rekao je on, da predsednik Sindikata Zastave Zoran Mihajlović, obavi razgovore u Ministarstvu ekonomije i regionalnog razvoja u potrazi za rešenjem ovog problema. Nadamo se da će razum prevladati i da će se naći najadekvatnije rešenje za sve nas.\nU slučaju da se ne pronađe rešenje ovog problema Zoran Marković zamenik predsednika Sindikata „Zastave“ uputio je poruku lokalnim i državnim čelnicima da će se protest radikalizovati … istovremeno pozivajući radnike da se i sutra okupe i protestvuju ispred Zgrade Skupštine grada.\n27.12.2010. Radnici Zastava automobila odbacili predlog socijalnog programa Ministarstva ekonomije\nRadnici Zastava automobila odbacili su danas na protestu, predlog socijalnog programa Ministarstva ekonomije i predložili svoju viziju rešavanja statusa radnika. Radnici su protestovali ispred ulaza u fabriku Fijat automobili Srbija.\nPonuđeni socijalni program znači da će 1.600 radnika “Zastava automobila” od 4. januara ostati bez posla, a sindikat taj predlog ne prihvata, rečeno je na javnoj sednici sindikata, kojoj je prisustvovalo više stotina radnika.\nZa danas popodne najavljen je nastavak pregovora između predstavnika sindikata i Ministarstva ekonomije i regionalnog razvoja.\nOčekuje se da sutra u 11 časova ispred zgrade Skupštine grada, sindikalni lideri održe konferenciju za novinare, zajedno sa radnicima, i kako je rečeno, uđu u zgradu Skupštine grada, ukoliko ne budu zadovoljni rezultatima današnjih pregovora.\n26.12.2010. Sindikat Fabrike automobila najavio protest\nZbog najavljenog otpuštanja radnika u ponedeljak 27.12. 2010 god. će biti održana javna sednica sindikata Fabrike automobila, ispred ulaza ŠEST TOPOLA, a u utorak konferencija za novinare ispred zgrade uprave Grada Kragujevca, na koju će biti pozvani svi radnici.\nMinistarstvo ekonomije i regionalnog razvoja prekjuče je saopštilo da će 800 radnika koji nisu dobili posao u kompaniji „Fijat automobili Srbija“ biti proglašeno za tehnološki višak. Vlada im je ponudila otpremnine od 300 evra po godini radnog staža, koje će biti isplaćene već u januaru 2011. Takođe, u narednih 18 meseci dobijaće od Nacionalne službe za zapošljavanje nadoknadu za nezaposlene i naknadu za obuku u iznosu od oko 20.000 dinara mesečno. U sindikatu ističu, da se ne radi o 800 radnika koji će ostati bez posla, već zapravo o više od 1500 radnika za koje nema mesta u Fiatu.\n22.12.2010. PORESKA UPRAVA U KRAGUJEVCU\nI ako je štrajk radnika „Metal sistemi“ u Poreskoj upravi u Kragujevcu, okončan još 10.12.2010.godine, još nije normalizovan rad Poreske uprave u Kragujevcu.\nNaime, još uvek je glavni ulaz u prostorije Poreske uprave zatvoren i u ovu zgradu se ulazi na sporedni ulaz. Prilikom ulaska je neophodno proći kraj službenika obezbeđenja, što verovatno stvara dodatni osećaj bezbednosti za rukovodstvo Poreske uprave.\nIstičemo da su se radnici koji su protestvovali u ovom prostoru 17 dana, ponašali veoma uljudno i da pokušaj Poreske uprave da se na ovaj način zaštiti od nezadovoljnih radnika je bezsmislen, već će Poresku upravu najbolje zaštiti zakonito i ispravno postupanje u odnosima poslodavca i radnika, prilikom uplate doprinosa na zarade.\n14.12.2010. Potpisan Protokol o merama izlaska iz krize privrednog društva „Metal sistemi“\nNakon što je preduzeće „Metal sistemi“, deo za proizvodnju krupnih lanaca nekadašnje fabrike „Filip Kljajić“ privatizovano 2008.godine, u suprotnosti sa Zakonom o privatizaciji, i koje je do tog trenutka imalo proizvodnju na mesečnom nivou od sto hiljada eura, nastaju teški dani za zaposlene.\nNaime, odmah nakon privatizacije počinje urušavanje ovog privrednog subjekta tako što novi vlasnik donosi odluku da prekine rad fabrike rušeći skoro sve postojeće objekte, a u želji da pokrene značajnu investiciju. Pokazalo se da je to bio nerealan projekat koji je preduzeće sve više gurao u nova zaduženja, koja su prema saznanjima Samostalnog sindikata preduzeće dovela do toga, da privredni subjekt „Metal sistemi“ duguje neuporedivo više nego što je i vrednost celokupne imovine fabrike.\nPosle štrajka zaposlenih u martu 2010.godine, koji je proistekao zbog toga što preduzeće nije privređivalo na odgovarajući način i radnici nisu primali svoje zarade, istovremeno u cilju završetka investicionog ciklusa država preko Fonda za razvoj odobrava novom vlasniku kredit od 350 miliona dinara, ali od tih para vlasnik gotovo ništa nije uložio u završetak fabrike.\nSvi ti pogrešni potezi vlasnika preduzeća i ne adekvatne i ne pravovremene mere najviših državnih organa kojima su se radnici- Sindikat obraćali u želji da reše svoj, a i status preduzeća dovodili su zaposlene sve ovo vreme do beznađa i permanentnih strahova za sopstvene a i živote svojih porodica.\nTek najnoviji protest van fabričkih hala u holu Poreske uprave nakon 18 dana doveo je do konkretnog dogovora između predstavnika zaposlenih – Sindikata i nadležnog Ministarstva za ekonomiju i regionalni razvoj potpisivanjem Protokola o merama izlsaka iz krize privrednog društva „Metal sistemi“.\nU Sporazumu između ostalog stoji predlog vlasnika kapitala „Metal sistema“ Dragoljuba Radulovića, da bez naknade ustupi svoj udeo u kapitalu Privrednog društa Republici Srbiji, te ako Vlada prihvati takav predlog, to bi po mišljenju Ministarstva ekonomije i regionalnog razvoja bio najadekvatniji način rešavanja nastale situaciji. Ministarsvo ekonmije i regionalnog razvoja će podržati eventualno preuzimanje „Metal sistema“ od strane Republike Srbije, uz saglasnost predstavnika zaposlenih ukoliko budu preduzete i neke od predloženih mera. Između ostalih i to da Ministarstvo ekonomije i regionalnog razvoja neće imati obavezu izmirivanja naknada nastalih u periodu pre donošenja odluke o prihvatanju preuzimanja udela Privrednog društva od strane Republike Srbije. Uz to, ovo Ministarstvo će u skladu sa svojim zakonskim ovlašćenjima i raspoloživim sredstvima u budžetu Republike Srbije obezbediti sredstva za isplatu decembsrskih zarada. Valja napomenuti na kraju da će Ministarsvo ekonomije i regionalnog razvoja svoju materijalnu podršku u skladu sa svojim zakonskim ovlašćenjima i raspoloživim sredstvima u budžetu Republike Srbije, ograničiti na mesečne subvencije u iznosu od 65% mesečne zarade dok će, kroz ponuđeni socijalni program, omogućiti svima koji ne žele da nastave svoje radno angažovanje u „Metal sistemu“, da uz otpremninu mogu da napuste ovo privredno društvo.\n09.12.2010. Novo saopštenje za javnost Metal Sistemi\n09.12.2010. Stavovi Štrajkačkog odbora Metal Sistemi